Fudbal - Održana prva prozivka fudbalera Dinama\nNapisano u kategoriji Fudbal, 22 januara, 2013\nFudbaleri Dinama u ponedeljak, 21.januara 2013.godine, imali su prvo okupljanje i prvi trening na Gradskom stadionu u Pančevu. U drugi deo sezone Srpske lige, grupe Vojvodina, fudbaleri Dinama ulaze sa dvadesetak novih igrača. Prema podacima koje smo dobili od sekretara kluba, nova pojačanja čine sledeći igrači: Golman Danijel Cicović (Trudbenik), Aleksandar Pantić (Sinđelić-Niš), Ivan Ćirka (Borac-Šabac), Zoran Matić (Mladi Radnik-Požarevac), Stevan Nikolov (Petrovac na Mlavi), Nenad Radojević (Železničar-Pančevo), Ivan Karanfilovski (OFK Beograd), Filip Ilisić (Dunav-N.Banovci), Ognjen Blagojević (BSK-Borča), Nikola Jaćimović (Beograd) i Nemanja Lazić (Beograd).\nPored članova Upravnog odbora kluba, prvoj prozivci igrača prisustvovali su i Željko Sušec, narodni poslanik, i Aleksandar Farkaš, član Gradskog veća zadužen za omladinu i sport. Iako je prvi deo sezone pančevački srpskoligaš završio na poslednjem mestu na tabeli, uprava kluba uspela je da dovede dvadesetak novih igrača, koji će biti na raspolaganju treneru prve ekipe Aleksandru Stevanoviću. Prvom treningu fudbalera Dinama prisustvovali su i Željko Sušec, narodni poslanik, i Aleksandar Farkaš, član Gradskog veća zadužen za omladinu i sport, istakavši da će pomoći pančevačkom srpskoligašu u ostvarivanju zadatih ciljeva, a to je opstanak u ovom rangu takmičenja. Važno je istaći da će u narednom periodu stadion biti vraćen Gradu na upravljanje, kao i to da je na pomolu nova Skupština FK Dinamo, u koju će biti uključeni i čelnici Grada, zajedno sa sadašnjom upravom kluba.\nNastavak drugog dela prvenstva u Srpskoj ligi, grupa Vojvodina, očekuje se početkom marta meseca. Svi u klubu očekuju bolje dane za pančevački „brzi voz“ i opstanak u ligi, kao i to da se ovaj sportski kolektiv vrati na staru stazu slave koju je nekada imao.


Srna, Independent.com 0 komentara\nZlostavljanja u Britaniji: Islamofobija protiv nemuslimana\nEkspedicija iskopavanja duboko u dno novootkrivenog „sedmog kontinenta“ na Zemlji ponudila je novo razumevanje istorije Zemlje koje pomaže da se objasni kako su biljke i životinje evoluirale u...\nUniverzum je suviše velik da ne bi postojao vanzemaljski oblik života, zaključila je nova studija. Eksperti za svemir veruju da postoji najmanje devet egzoplaneta koje su idealno "postavljene" da...\nKoliko Rusi veruju Putinu?\nViše od 80 odsto žitelja Rusije odobrava rad predsednika Vladimira Putina i ocenjuje ga kao dobar, svedoče podaci ankete koje je objavila Fondacija "Javno mnjenje".\nNaučnici su prvi put posmatrali detaljne spektralne linije na atomu antimaterije. Dosad su uspevali da ih vide samo na trenutak, ali sada su ove "otiske" mogli da posmatraju detaljno, što otvara...


Beograd -- Boris Tadić neće učestvovati u radu Saveta, ako formiranje tog tela ne bude rezultat dogovora. Tek što je formiran, Savet za nacionalnu bezbednost postao je predmet spora. Izvršna vlast i predsednik Republike razilaze se u očekivanjima koja imaju kada je u pitanju njegovo funkcionisanje.\nBeograd -- Vlada Srbije je na današnjoj sednici donela Odluku o obrazovanju Saveta za nacionalnu bezbednost. Tadić: preispitati odluku. U Savetu za nacionalnu bezbednost su nalaze se predsednik Vlade, potpredsednik Vlade, predsednik Republike, predsednik Narodne skupštine, republički ministri ...\nNacionalni savet za saradnju s Haškim tribunalom neće biti ukinut, izjavio je za 'Blic' predsednik tog saveta Rasim Ljajić. Naime, nakon najave iz Vlade Srbije da će uskoro biti formiran Savet za nacionalnu bezbednost, koji je podržao i predsednik Srbije Boris Tadić, a čiji bi glavni zadatak bila ...


Srbija kargo - Dnevni list Danas\nPočetna » Srbija kargo\nVagon natovaren sumpornom kiselinom u sastavu teretnog voza preduzeća „Srbija kargo“ prevrnuo se između železničkih stanica Bagrdan i Jagodina, a u nesreći niko nije povređen, saopšteno je večeras.\nIzmeđu Resnika i Ostružnice iskliznula četiri teretna vagona sa kvarcnim peskom, nema povređenih\nNa pruzi između beogradskih prigradskih naselja Resnik i Ostružnica iskliznula su četiri teretna vagona sa kvarcnim peskom, povređenih nema niti opasnosti po stanovništvo i životnu okolinu, saopšteno je danas iz preduzeća „Srbija Kargo“.\nLokomotiva „Srbija Karga“ naletela na drumsko vozilo, nema povređenih\nDanas u 18.30 sati, na putnom prelazu obezbeđenom znacima vertikalne drumske signalizacije, između Kraljeva i Trstenika, lokomotiva „Srbija Karga“ naletela je na drumsko vozilo.\nNa industrijskom koloseku Luke Beograd, kod putnog prelaza u blizini Tempa, na Vilinim Vodama, danas su iskliznula dva prazna vagona, saopšila je kompanija „Srbija kargo“.\nŽeleznički saobraćaj na deonici Bujanovac – Preševo, na međunarodnom Koridoru 10, trenutno je u prekidu, zbog požara na lokomotivi teretnog voza „Srbija Karga“, koji se dogodio danas u 16.34 sati, u železničkoj stanici Bujanovac, saopštile su Železnice Srbije.\nTraže ostavke rukovodstva zbog umanjenih primanja\nMašinovođe zaposlene u železničkom preduzeću „Srbija kargo“ organizovaće štrajk upozorenja 14,15. i 16. marta nezadovoljne zbog toga što su im umanjeni lični dohoci za januar, izjavio je za Danas Zoran Vučković, predsednik Sindikata železničkog saobraćaja Srbije „Nezavisnost“.\nPiše: G. Vlaović 7. 3. 2019.\nU Srbija kargo prekobrojni ne žele da idu, mogući protesti\nDo kraja godine još 1.100 zaposlenih u Železnicama Srbije ostaće bez posla u sklopu pripremanja terena za privatizaciju određenih delova tog holdinga, saznaje Danas.\nPiše: G. Vlaović 12. 10. 2018.


Ministarstvo za ljudska prava samostalno? – Nadlanu.com\nMinistarstvo za ljudska prava samostalno?\nObjavljeno 25. maja 2012. / 13:05:24\nBEOGRAD, 25. maja 2012. (Beta) – Nekoliko nevladinih organizacija poručile su u petak sa skupa u Beogradu da je neophodno da u budućoj vladi Ministarstvo za ljudska prava postoji samostalno, zbog kompleksnosti oblasti kojom se bavi.\nDirektorka Fonda za otvoreno društvo Jadranka Jelinčić ocenila je da će prioriteti nove vlade biti ekonomija i štednja, ali je istakla da ta štednja ne bi trebalo da se sprovodi ukidanjem Ministarstva za ljudska prava ili pripajanjem te oblasti drugom ministarsvu.\n“Ministarstvo za ljudska prava bilo je žrtva rekonstrukcije Vlade 2011. godine, kada je spojeno sa Ministarstvom za državnu upravu i lokalnu samoupravu. Na buduću vladu apelujemo da se to ministarstvo ponovo formira samostalno”, rekla je Jelinčić na skupu o predlogu za osnivanje Ministarstva za ljudska prava u Srbiji.\nJelinčić je istakla da je na putu ka Evropskoj uniji potrebno ozbiljno razmatrati pitanje manjinskih prava i migracije, navodeći da je izmedju ostalog, zbog toga potrebno uspostaviti ministarstvo koje će tome biti posvećeno.\nDirektor Centra za praktičnu politiku Dragan Popović je rekao da su razlozi za osnivanje tog ministarstva činjenica da su ljudska prava temeljna vrednost društva.


Mekejn kompromitujući materijal o Trampu i Rusima predao u FBI | WebTribune\nHome U FOKUSU Mekejn kompromitujući materijal o Trampu i Rusima predao u FBI\nS obzirom na pozivanje Mekejna na nedavne izveštaje medija, može se zaključiti da on govori o tzv. izveštaju o “ruskim kompromitujućim dokazima“ o novoizabranom američkom predsedniku Donaldu Trampu.\n– Ne mogu da procenim tačnost informacija i predao sam ih direktoru FBI. Moja saradnja sa FBI ili drugim državnim agencijama u tom kontekstu ograničava se ovom tačkom – navodi se u saopštenju.\nNa sajtu “Baz fid“ objavljen je dokument na 35 stranica u kome se govori da su ruske vlasti navodno pokušale da kompromituju Trampa.\nPredstavnici “Vikiliksa“ su na svom nalogu na Tviteru istakli da “35 stranica dugi dokument koji je objavio “Baz fid” o Trampu nije izveštaj obaveštajne agencije. Stil, činjenice i datumi ne pokazuju nikakav kredibilitet“.\nPrikupljanje podataka za navodne “kompromitujuće dokaze“ protiv Donalda Trampa finansirali su njegovi protivnici među republikancima tokom primarnih izbora, a zatim pristalice bivše državne sekretarke SAD Hilari Klinton, saopštio je CNN pozivajući se na izvore.\nKremlj je na optužbe odgovorio da Rusija ne sakuplja štetne informacije o nekom drugom već radi samo u interesu globalnog mira i bezbednosti. Portparol Kremlja Dmitrij Peskov istakao je da su ovi izveštaji “apsolutna patka“.


ARHIVA - Amad Masud, vođa Nacionalnog fronta otpora Avganistana u gradu Bazaraku 2019. (Foto: REUTERS/Mohammad Ismail)\nAmad Masud, vođa Nacionalnog fronta otpora Avganistana - grupe koja se opire talibanskim snagama u dolini Panšir, objavio je da pozdravlja predloge avganistanskih verskih vođa o pregovorima koji bi doprineli okončanju borbi.\n"Saglasni smo da rešimo trenutne probleme, odmah okončamo borbe i nastavimo pregovore. Da bismo postigli trajni mir spremni smo da prekinemo borbe ukoliko to učine i talibani i okončaju napade na Panšir i Andarab Tada bi se mogao održati veliki skup svih strana uz prisustvo veća verskih lidera", objavio je Masud na društvenoj mreži Fejsbuk.\nAgencija Rojters javila je da su avganistanski mediji ranije izvestili da su verske vođe pozvale talibane da prihvate sporazumno rešenje za okončanje borbi u Panširu.\nZa sada nema reakcije talibana povodom tih navoda.\nPrethodno su talibani, militantni islamistički pokret koji je preuzeo kontrolu nad gotovo celom teritorijom Avganistana, saopštio je da su se njihove snage probile do prestonice provincije Panšir koju su opozicione snage držale pod kontrolom u prethodne tri sedmice – od pada avganistanskog glavnog grada Kabula.\nBilal Karimi, portparol talibana, objavio je na društvenoj mreži Tviter da su sedište policije i okružni centar Rukha pod njihovom kontrolom. Karimi je izneo tvrdnje da su opozicione snage pretprele brojne gubitke u ljudstvu i da ih je veliki broj zarobljen. Takođe, kako je ukazao u talibanskim rukama su i vozila, oružje i municija, a borbe su i dalje u toku u gradu Bazaraku – prestonici provincije Panjšir, javila je agencija Rojters.\nRojters, međutim, nije dobio potvrdu tih tvrdnji od nezavisnih izvora.\nPrethodno je Fahim Dašti, portparol Nacionalnog fronta otpora Avganistana koji okuplja opozicione snage, saopštio da talibanska, kako je označio, propagandna mašina pokušava da širi ometajuće poruke.\n"Snage otpora su spremne da nastave svoju odbranu od bilo kakvog oblika agresije", poručio je Dašti.\nInače, italijanska nevladina organizacija koja pruža pomoć bolnici koja se nalazi u okrugu Anabah u pokrajini Panšir, saopštila je da su talibanski borci stigli do te medicinske ustanove.\nOtpor provincije Panšir najistaknutiji je primer suprotstavljanja talibanima, čije su snage 15. avgusta preuzele kontrolu nad avganistanskom prestonicom Kabulom, pošto se nakon povlačenja međunarodnih vojnih snaga, urušila vlada koju podržava Zapad - a predsednik Ašraf Gani pobegao iz zemlje.\nPanšir, planinska dolina severno od Kabula u kojoj se nalazi veliki broj olupina sovjetskih tenkova iz vremena intervencije Sovjetskog Saveza krajem sedamdesetih i u prvoj polovini osamdesetih godina prošlog veka, u prethodnim decenijama pokazala se veoma teškom za osvajanje, navodi agencija Rojters.


Šta čeka Nemačku u post-Merkel periodu? - Bonitet\nŠta čeka Nemačku u post-Merkel periodu?\nIzvorBonitet.com / Agencije, Al Jazeera\nReorganizacija u Unileveru: Umesto radnika u proizvodnji otpuštaju direktore\nHoće li Peloton „preživeti“ srčane udare u TV serijama?\nNemački socijaldemokrati (SPD) tesno su pobedili na nedeljnim nacionalnim izborima i oni će voditi vladu prvi put od 2005. godine, posle 16 godina vladavine konzervativaca pod vođstvom Angele Merkel.\nIza njih je konzervativni blok CDU/CSU. Dogovori o novoj koaliciji mogao bi potrajati mesecima, ali veruje se da će naslednik Angele Merkel biti kandidat Socijaldemokratske stranke Nemačke Olaf Šolc.\nŠolc je aktuelni vicekancelar i ministar finansija Nemačke, a ono što se smatra njegovom prednošću jeste dugogodišnje iskustvo na raznim ministarskim funkcijama i na poziciji gradonačelnika Hamburga. Dva najčešća opisa SPD-ovog kandidata su severnjačka smirenost i pragmatizam.\nKako primećuju njegovi biografi, Šolca odlikuju kvaliteti koje se pre svega cene na severu Nemačke među tzv. Hanzeatima, potomcima srednjovjekovne ekonomsko-političke tvorevine na koju su severni Nemci još uvek vrlo ponosni i zbog čega, kako im predbacuju u ostatku Nemačke, na ostatak zemlje gledaju malo s visoka.\nSudeći po ispitivanjima javnog mnenja Šolcu očito nisu naškodili ni finansijski skandali oko propale kompanije Wirecard niti istraga oko pranja novca koji se delimično povezuju i s njegovim ministarstvom.\nTrenutno Šulc živi u Potsdamu, bogatom istorijskom gradu pored Berlina gde žive mnogi politički i privredni moćnici kojima je obližnji Berlin prenaporan.\nŠTA KAŽU INVESTITORI?\nPrema rečima stratega iz RBC Capital Markets Petera Šafrika, vlada vođena levicom, čak i ako bude uključivala slobodne demokrate, biće naklonjena politici potrošnje novca.\nŠafrik je rekao da najjača reakcija možda neće biti na domaćem tržištu obveznicama u Nemačkoj, već na rizičnijem tržištu dugovima na drugim mestima u evrozoni, uzimajući u obzir da su SDP i Zeleni otvoreniji prema pozajmljivanju i trošenju na nivou Evropske unije od desno opredeljenih partija. Podrška Nemcima za zajedničko zaduživanje trebalo bi da podstakne obveznice u državama poput Italije i Španije, napominje on.\nVećina investitora ne očekuje iznenadni porast cena zaduživanja u Nemačkoj, koje će nakon deset godina od zastarevanja biti ispod nule u periodu dužem od dve godine. Ipak, odvraćanje od mera štednje u Berlinu bi moglo pomoći u smanjenju nemačkog duga, koje investitori vide kao ultimativno utočište evrozone.\nSa druge strane, pored nove vlade, Nemačku u post-Merkel periodu očekuju još neki izazovi. Nedavno je istraživanje Instituta Ifo objavilo da su očekivanja poslovnih čelnika u Nemačkoj pogoršana u septembru treći mesec zaredom zbog pada aktivnosti u industriji pod uticajem tvrdokornih problema u nabavnim lancima. Gotovo 80 odsto kompanija obuhvaćenih anketom požalilo se na nestašicu intermedijarnih dobara, u odnosu na prošlomesečnih 70 odsto.\nZato Institut i snižava prognozu rasta nemačke privrede u ovoj godini, ističući da su prekidi u lancima snabdevanja i nestašica čipova i drugih intermerdijarnih dobara zakočili oporavak od pandemije covida-19.\nPrethodni tekst„Kriza kineske kompanije ima ograničen uticaj na evrozonu“\nSledeći tekstDeloitte bira najboljeg finansijskog direktora u Srbiji


Lebron će otići iz Klivlenda i to u Los Anđeles? - Sportske.net\nLebron će otići iz Klivlenda i to u Los Anđeles?\nLebron Džejms bi mogao na kraju sledeće sezone da napusti Klivlend, a njegova naredna destinacija bi mogla da bude Los Anđeles.\nDurent: "Irving je bolji od Ajversona"Kobi - Legenda živi, da li ste ovo znali?Saša Obradović u Letnjoj ligi NBA, ponovo će biti u ovom klubu!Kako je kladionica surova, od poslednjeg šuta zavisile milijarde dolara!Voriorsi demantuju: "Nije stgao poziv iz Bele Kuće"\nKlivlend Kavalirsi bi mogli da ostanu bez jedne od najvećih zvezda u istoriji košarke na kraju sledeće sezone.\nLebron Džejms razmišlja da napusti tim nakon sledeće sezone, a postoji nekoliko opcija za njega.\nAdrijan Vojnarovski, specijalista za NBA među novinarima, je govorio o mogućnostima koje Lebron ima naredne godine.\n"U Klivlendu osećaju da bi Lebron ponovo mogao da ode i to na Zapad u jedan od dva tima u Los Anđelesu. Lejkersi bi mogli da budu primarni cilj", rekao je Vojnarovski koji je napomenuo i Majami kao moguću opciju za naredni korak Lebrona Džejmsa.\n"Lebron ima kuću u Los Anđelesu, kao i njegov agent, čak je organizovao pripreme tamo", rekao je Vojnarovski koji je dodao još par razloga zašto bi jedan od najboljih ikada mogao da promeni destinaciju.\nBio bi ovo veliki "bum" za košarku i sigurno jedno od najvećih dešavanja u tom svetu tokom sledećeg leta.


Šta se sve finansira iz obaveznog zdravstvenog osiguranje?\nNASLOVNA > NASVETI > Šta se sve finansira iz obaveznog zdravstvenog osiguranje?\nŠta se sve finansira iz obaveznog zdravstvenog osiguranje?\nPrema Zakonu o zdravstvenom osiguranju, kod obveznika uplate doprinosa kod kojeg se utvrdi da nije uplatio doprinose, obustavlja se dalje korištenje zdravstvene zaštite, izuzev hitne medicinske pomoći. Po istom zakonu nema prepreka da zavodi zdravstvenog osiguranja naplate zdravstvene usluge koje nikada nisu ni pružene, a radnici kojima se ne uplaćuje zdravstveno se ne mogu liječiti. Mogu, ali da sve plaćaju iz svog džepa.\nUkoliko radnik nema uplaćeno zdravstveno i u tom periodu se ne može liječiti, to neće spriječiti nadležne zdravstvene institucije da za taj period potražuju nekoliko miliona KM od firme, što je nevjerovatno. Sa druge strane, i kada se radnici mogu liječiti, izbjegavaju, jer pored redovne uplate od njih se traži da plaćaju razne participacije. Primjera radi, na platu od nekih 1.000 KM se uplaćuje blizu 200 KM mjesečno za zdravstvo. Za godinu dana je to oko 2.400 KM, a vrlo često se događa da se radnik u tom periodu obrati ljekaru jednom ili dvaput. I mnogi se s pravom pitaju gdje idu ti novci?\nSredstva ostvarena u obaveznom zdravstvenom osiguranju koriste se za pružanje zdravstvenih usluga i ostvarivanje drugih prava koja su u neposrednoj vezi sa korištenjem zdravstvene zaštite. Pored usluga zdravstvene zaštite, iz sredstava obaveznog zdravstvenog osiguranja se finansiraju i druga prava kao što su prava na lijekove utvrđena Esencijalnom listom lijekova, ortopedska i druga pomagala. Te, prava na naknadu plate za vrijeme privremene spriječenosti za rad, odnosno za vrijeme bolovanja.


razvoj - Radio-televizija Unsko-sanskog kantona\nSve vijesti koje uključuju pojam: razvoj\nBOSANSKI PETROVAC, 5. jula - Ambiciozan plan za ovu godinu, zbog smanjenog priliva sredstava u budžet u prvoj polovini godine, morali su revidirati pa se od nekih projekata odustalo. Ono što će se raditi bit će realizirano dijelom uz pomoć kreditnih sredstava. Za veća ulaganja i razvoj ove Općine potrebna je značajnija ...\nBIHAĆ, 2. februara - Centri za razvoj inkluzivnih praksi predstavljaju inovaciju u oblasti uključivanja (inkluzije) djece s poteškoćama, s obzirom da će njihov rad biti zasnovan na savremenom pristupu radu s djecom s poteškoćama i njihovom uključivanju u zajednice. U Centru profesionalno i ljudski čine sve što se ...\nPORIBLJAVANJE RIJEKE UNE: OBNOVA RIBLJEG FONDA OSIGURAVA DALJI RAZVOJ SPORTSKOG RIBOLOVA\nBIHAĆ, 29. decembra - Riblja mlađ dužine oko dvadeset centimetara, sa velikom pažnjom spuštena je u rijeku Unu, i to u zaštićenim dijelovima priobalja, kako ih vodene struje ne bi odvukle u dubine. Ribari nam kažu da ribama treba mirnija voda, jer su izvučene iz bazena, te im treba određeno vrijeme kako bi se naviknule ...\nPROGRAM SUBVENCIJA VLADE USK: LJUDSKI RESURSI I INVESTIRANJE ZA BOLJE DANE POLJOPRIVREDE\nBIHAĆ, 27. decembra - Vlada Unsko-sanskog kantona finalizirala je Program subvencija za poticanje razvoja poljoprivredne proizvodnje u 2019. godini, namijenjen osobama do 40 godina. Dvadeset i šest mladih ljudi, koji su se javili na drugi raspisani Javni poziv i zadovoljili sve uslove za dobijanje sredstava putem „Start up“ ...\nU OKVIRU PROJEKTA FARMA 2 OSIGURAN MILION MARAKA ZA POLJOPRIVREDNE PROIZVOĐAČE U BIH\nSARAJEVO/BIHAĆ, 14. decembra - U narednoj godini Sweden/USAID Farma II osigurat će više od milion KM grant podrške za 22 izabrana projekta, za sufinansiranje nabavke nove opreme i obuku, realizaciju studijskih putovanja i drugu tehničku podršku za proizvođače u poljoprivrednom sektoru u BiH. Osigurana finansijska ...\nBOSANSKA KRUPA, 8. novembra -Nakon rušenja i uklanjanja starih objekata, izrade regulacionog plana i projektno-tehničke dokumentacije, u Poslovnoj zoni „Vatreni mlin“ će biti izgrađena i interna saobraćajnica i komunalna infrastruktura. Radove za prve dvije faze vrijedne skoro 210 hiljada maraka, ugovorili ...\nBOSANSKA KRUPA: KROZ SARADNJU SA IFAD-OM U MINULOJ DECENIJI REALIZIRAN VEĆI BROJ PROJEKATA\nBOSANSKA KRUPA, 10. marta - Najveći dio projekata realizovan uz pomoć ove međunarodne organizacije odnosi se na IFAD VI - podrška lokalnim zajednicama, posebno onim koje se odlikuju velikim potencijalom za poljoprivrednu proizvodnju. Podsjetimo, kroz IFAD VI koji je namijenjen za individualne poljoprivredne proizvođače, ...\nSREBRENICA, 23. februara - U pogonu tjestenina prehrambene industrije „Klas“ iz Sarajeva, u srebreničkom naselju Klisa nedavno je počela proizvodnja tradicionalnog bosanskohercegovačkog proizvoda rahat lokuma. U procesu proizvodnje rahat lokuma u Srebrenici zaposleno je deset osoba. Sedin Hasanović, voditelj programa proizvodnje, ...\nEVROPSKA BANKA ZA OBNOVU I RAZVOJ OSIGURALA 15,7 MILIONA EURA KREDITA ZA MALO PREDUZETNIŠTVO\nSARAJEVO, 6. februara - Evropska banka za obnovu i razvoj /EBRD/ i EU uspješno sprovode program "Podrška konkurentnosti malih i srednjih preduzeća u BiH" kojim je osigurano 15,7 miliona eura kredita za malo preduzetništvo. Riječ je o dvogodišnjem projektu, koji se u BiH sporovodi već godinu i po, a ...


Vučić: Poštujem rad Nikolića, lično bih da nastavim da budem premijer - 27.12.2016, Sputnik Srbija\nVučić: Poštujem rad Nikolića, lično bih da nastavim da budem premijer\nPremijer Srbije i lider SNS-a Aleksandar Vučić izjavio je večeras da stranački organi na kojima će biti doneta odluka o predsedničkom kandidatu te stranke još... 27.12.2016, Sputnik Srbija\n23:16 27.12.2016 (Osveženo: 23:24 27.12.2016)\nPremijer Srbije i lider SNS-a Aleksandar Vučić izjavio je večeras da stranački organi na kojima će biti doneta odluka o predsedničkom kandidatu te stranke još nisu zakazani.\nIstakao je da poštuje dosadašnji rad predsednika Tomislava Nikolića, a da bi on lično voleo da nastavi da obavlja premijersku funkciju.\n„Voleo bih da ovaj posao nastavim da radim, a šta će sve da se događa i kako — otom-potom. Želim o svemu da razgovaram sa Nikolićem i mislim da je on radio pristojno i da je dao dobre rezultate“, rekao je Vučić za televiziju Prva, u emisiji sa bivšim kancelarom Nemačke Gerhardom Šrederom.\nPremijer je rekao da parlamentarnih izbora „neće biti, ako ne budu neophodni“.\nOdluka će biti doneta, ističe, na osnovu procene kako funkcionišu stvari u Vladi i Skupštini.\n„Zavisiće od toga da li će biti većine u parlamentu ili ne. Kako gledamo na budućnost i da li možemo da sprovedemo ustavne reforme, koje moraju da budu sprovedene najkasnije do druge polovine 2018. godine“, objasnio je Vučić.\nAko ih i bude, tvrdi, građani neće platiti nikakvu cenu, ukoliko „idu“ zajedno sa predsedničkim.\nPodsetio je da su i prošli izbori prošli bez stvaranja deficita, ne zbog toga što je to MMF stavio kao uslov, već zbog discipline Vlade.\nNa pitanje šta bi posavetovao Vučića, bivši nemački kancelar Gerhard Šreder rekao je da je srpski premijer jasno odgovorio da će da raspiše izbore ako bude neophodno, kako bi za svoju reformsku politiku obezbedio većinu.\n„Ne očekujte od čoveka iz Nemačke da dâ javni savet o tome. Premijer Vučić će uraditi ono što je neophodno da se osiguraju njegova reformska politika i kurs ka EU“, rekao je Šreder.\nUpitan šta bi bilo sa premijerskom pozicijom ukoliko odluči da se kandiduje na predsedničkim izborima, Vučić odgovara:\n„Ja sam se kandidovao na izborima i nisam krio — imali smo izbore za predsednika Vlade, iako su bili izbori za Parlament. Svako je izašao sa svojom kandidatom, mi smo dobili ogromnu većinu, a drugoplasirana lista je imala 10 odsto“, podsetio je Vučić.\nZa razliku od predsedničkih kandidata, ankete o rejtingu stranaka govore da je SNS na istorijskom maksimumu, dodao je premijer.


Wigemark krije informacije od Brisela? – Magazin Plus\nHome/Politika/BiH/Wigemark krije informacije od Brisela?\nKako B1 saznaje, Lars–Gunnar Wigemark, šef Delegacije i specijalni predstavnik Evropske unije u BiH, na svoju ruku potpuno ignoriše relevantne političke faktore u BiH i informacije koje se tiču izbora u BiH po svom nahođenju (ne) proslijeđuje u Brisel.\nNezvanično, radi se o dopisima više političkih stranaka koje su izrazile nezadovoljstvo izbornim procesom, atmosferom u kojoj se odvijala predizborna kampanja i sumnju da rezultati izbora nisu u skladu sa voljom birača.\nJedan od političkih subjekata koji je uputio prigovore i dopise relevantnim domaćim i međunarodnim institucijama, između ostalih i Delegaciji EU u BiH je i Partija demokratskog progresa, što je za B1 potvrdila i portparolka ove stranke Anja Petrović:\n„Dva dana nakon izbora, 9.10., Partija demokratskog progresa je na više adresa uputila dopis koji se tiče predizborne kampanje, koja je u najmanju ruku protekla u nedemokratskoj atmosferi. Takođe, naveli smo i da je sam dan izbora obilovao nepravilnostima, manipulacijama, greškama i prevarama, što su naši posmatrači i dokumentovali. Takav dopis smo uputili i Delegaciji EU u BiH, odnosno šefu Delegacije gospodinu Wigemarku. Vjerujemo da je gospodin Wigemark postupio profesionalno i da je njegovim posredstvom dopis stigao na relevantne adrese u Brisel, prije svega do kancelarije visokog predstavnika Unije za zajedničku vanjsku i bezbjednosnu politiku“, rekla je Petrović.\nDo zaključenja teksta press služba Delegacije EU nije odgovarala na pozive.\nUkoliko se ispostave tačnim informacije da Wigemark po svom nahođenju, a ne po važnosti, filtrira koje informacije šalje u Brisel, ne treba čuditi što visoki zvaničnici Evropske unije konstantno izražavaju zadovoljstvo napretkom zemlje koja tone u siromašto i iz koje ljudi masovno odlaze. Na kraju, kad nema hljeba, po starom, dobrom Wgemarkovom običaju, uvijek ima akciznih kolača (za parlamentarce).


Balans posao zivot\nDa li ste ikada čuli od nekog svog prijatelja?\n„Volim svoj posao, imam divnu decu i suprugu/supruga koji me podržava u svemu, ali imam utisak da sam na granici sa snagom. Izgleda kao da je dan uvek suviše kratak da bih završio sve što treba i da mi ostane vremena da ga provedem sa porodicom, ali sam sa sobom ili sa prijateljima...da jednostavno radim malo stvari koje volim“?\nTokom proteklih 25 godina primećivan je ujedno i sve veći broj negativnih posledica koje su delom nastajale usled kompetitivne atmosfere koja je negovana i održavana na radnim mestima sa ciljem povećanja produktivnosti i uspešnosti firmi. Tome su bili izloženi kako mladi, tako i stariji zaposleni, pa se od njih očekivao da ulažu sve više i više u ostvarenje ciljeva njihovih kompanija, pri čemu su njihove osnovne potrebe (uključujući i potrebu za materijalnom i profesionalnom sigurnošću u budućnosti, koja često predstavlja veliki motiv za dodatna ulaganja napora na poslu) ostajale nezadovoljene. Lojalnost firmi, ulaganje u ostvarivanje njenih ciljeva, spremnost za rad po pritiskom.... sve ono što se smatra osnovom “formiranja kvalitetnog zaposlenog”, u takvoj atmosferi koju odlikuju osećanja preopterećenosti i nesigurnosti dovodi do narušavanja ravnoteže pojedinca, do kontinuiranog preopterećenja i zanemarivanja privatnog života.\nUspostavljanje ravnoteže između posla i života u celini je u savremenom svetu jedan od značajnih aspekta menadžmenta ljudskim resursima, kome se tokom poslednjih godina u kompanijama, ali i u medijima posvećuje sve veća pažnja.\nKultura organizacije koja podržava prekovreneni rad i ističe stroge zahteve u poslu (nasuprot zahteva o ostalim domenima života koje zanemaruje)\nIzolovana, manje ili više neprijatna i sredina koja ne prihvata u potpunosti da zaposleni imaju potrebe i odgovornosti koje nisu vezane za posao koji obavlja\nNefleksibilnost supervizora ili menadžera srednjih linija\nTendencija menadžera visokog nivoa da se mešaju u regrutaciju radnika, pri tome odabirajući ljude što sličnije sebi\nNedostatak komunikacije i poznavanja strategija za balansiranje važnih životnih domena\nBrojne programe usmerene na najrazličitije vrste pomoći ili asistencije zaposlenima u skladu sa individualnim potrebama)\nPomoć oko čuvanja dece (u okvirima firme u kojoj zaposleni rade, organizovana je briga o deci zaposlenih)\nBrigu o deci zaposlenih u iznenadnim situacijama (onim u kojima su zaposleni izloženi dodatnom stresu ili vezanim za proslave-Božić, Novu godinu...)\nInicijative vezane za pomoć starijim članovima porodice zaposlenih\nOrganizacije različitih seminara i treninga vezanih za menadžment vremena u svakodnevnom životu\nInicijativa za omogućavanje flčeksibilnog radnog vremena zaposlenima\nInterne obuke sa ciljem upoznavanja alternativnih, kvalitetnih načina provođenja vremena, načina smanjivanja stresa i povećanja zadovoljstva životom\nOmogućavanje većeg broja slobodnih dana sa ciljem da se smanji stres i opterećenost zaposlenih kako bi se preduhitrio nastanak ozbiljnijih problema, dužeg odsustvovanja i troškovi medikamentozih lečenja.\nFormiranje različitih grupa podrške za zaposlene\nStvaranje prostora zaposlenima da uzimaju dodatne slobodne dane zarad ličnog usavršavanja, dalje edukacije, polaganja ispita ili pisanja naučnih radova.\nInicijativa za učlanjivanje zaposlenih i njihovo finansiranje u različitim sportskim aktivnostima\nPrivlačnost kompanije za nove potencijalne kadrove\nVeća mogućnost zadržavanja kvalitetnog kadra\nStvara raznolikost u sposobnostima i ličnostima zaposlenih\nPovećava moral zaposlenih\nRedukuje pojavu bolesti i odsustvovanje sa posla\nPoboljšava profesionalne odnose između zaposlenih\nOhrabruje zaposlene da pokažu više inicijative i timskog rada\nPovećavaju nivo produktivnosti i zadovoljstva\nSprečavaju rast stresa i nastanak sindroma izgaranja.\nčešće odsustvuje sa posla (istraživanja u Kanadi pokazuju da zaposleni kod kojih postoji nizak stepen opterećenosti zahtevima radnog mesta i kod kojih je uočen mali ili nije uopšte uočen konflikt u usklađivanju poslovnog i privatnog života odsustvuje u proseku 6-8 radnih dana, dok oni kod kojih je uočen visok nivo opterećenosti i izražen poslovno-porodični konflikt odsustvuju u proseku 11-12 radnih dana tokom godine. Kanađani su u svojim istraživanjima otišli i dalje, izračunavajući da ova razlika, iako naizgled mala, jeste značajna, i donosi gubitak od približno tri milijarde dolara godišnje Kanadskoj ekonomiji).\nmanje odan svom poslodavcu,\nspremniji da potpuno napusti posao kada mu se ukaže prilika (dok samo 7% onih kod kojih nije uočen konflikt u ispunjavanju porodičnih i poslovnih zahteva pomisli na napuštanje trenutnog posla jednom nedeljno, četiri puta više njih sa izraženim konfliktom posao-porodica ozbiljno razmišlja o napuštanju posla).\ni manje spreman da svoju organizaciju predstavlja kao dobro mesto za zaposlenje.\nOsećanje preopterećenosti poslom, radnim zahtevima i vremenom koje se mora posvetiti njihovoim izvršavanju predstvalja značajan ugrožavajući faktor kada je u pitanju porodica, njena ravnoteža i optimalno funkcionisanje. Zaposleni koji osećaju veliki pritisak koji potiče od posla, često se izjašnjavaju o njegovom negativnom uticaju na porodične odnose. Takođe, oni su manje zadovoljni svojim porodičnim životom, češće propuštaju obavljaje porodičnih obaveza zbog posla, više odlažu trenutak kada će imati decu ili se odlučuju da imaju samo jedno dete, i obavljaju mnogo manje aktivnosti koje se vezuju za uspešno roditeljstvo i dobru porodičnu klimu.\nČak 71% zaposlenih kod koji je primećena preopterećenost oseća da poslovne obaveze negativno utiču na izvršavanje njihovih porodičnih odnosa, nasuprot 14% onih koji nisu preopterećeni radnim obavezama, a ipak smatraju da one negativno deluju na porodicu u celini.\nDefinišite šta vam je stvarno važno u životu\nDefinisanje prioriteta predstavlja prvi je i osnovni korak ka upsostavljanju ravnoteže između zahteva koji dolaze sa različitih strana.\nZabeležite sve što radite tokom nedelje. U taj spisak uključite i aktivnosti koje su vezane za vaše karijeru, ali i one vezane za privatni život. Razdvojte one aktivnosti koje vas čine srećnim od onih koje radite samo da se ne bi osećali krivim.\nVažna stvar u ovome je otkriti za koje stvake zaista, lično želite da vam budu prioritetne, ne koje mislite da bi trebalo da budu na prvom mestu. Tehnike koje predlažu stručnjaci zasnivaju se na odgovaranju na pitanja:\n- Kada bi se moj život mogao fokusirati na jednu jedinu stvar koja bi to stvar bila?\n- Kada bih mogao da dodam još jednu stvar, šta bi to bilo?\nPreduzmite neophodne aktivnosti\nSastavljanjem konkretne liste stvari koje vas zaista dotiču, verovatno ćete otkriti da često provodite mnogo vremena težeći ka nekim ciljevima koji uopšte nisu vezani za spisak koji je pred vama. Čak i ako nije tako, moći ćete da primetite da u vašim svakodnevnim aktivnostima često dominiraju stvari koje nisu na vrhu liste. Na primer, očekivano je da barem trećinu vašeg budnog vremena tokom nedelje provodite na poslu, dok karijera na vašem spisku zauzima tek treće ili četvrto mesto, nakon zdravlja, partnera ili prijatelja. To nije problem koji je moguće jednostavno rešiti odlukom da od sada na poslu provodite recimo 3 ili 4 sata dnevno, ali vam ipak može pomoći u organizovanju ostalih aktivnosti tokom dana, u donošenju odluka vezanih za promenu posla ili razumevanju uloge posla koja nije samo u postizanju uspešne karijere, već i u obezbeđivanju sigurnosti potrebne da bi ostali aspekti života mogli da funkcionišu na zdrav način.\nZaštitite svoje privatno vreme\nVi verovatno, kao i većina ljudi, razmislite dva puta pre nego što rešite da “pobegnete” sa posla, bez obzira da li je to zbog roditeljskog sastanka ili zakazanog termina kod lekara. Vaš privatni život zaslužuje isti stepen poštovanja. Uložite trud da pronađete vreme koje dugujete sebi i odnosima sa svojim prijateljima, porodicom i partnerom. Čuvajte to lično vreme, i ne dopustite da ga profesionalna situacije i zahtevi sa posla umanjuju ili oštećuju kvalitet njegovog provođenja. Prvi korak ka tome je jednostavno prestati proveravati poslovni mail i isključiti poslovni telefon nakon isteka radnog vremena. Jako mali broj ljudi je zaista nezamenljiv u poslu toliko da ne mogu dopustiti da ne budu dostupni. Zašto baš Vi morate pripadati njima?\nUkoliko se vaš posao neprekidno upliće i remeti vaše privatno vreme, vremenom će i vaša volja za radom i ispunjavanjem zahteva posla splasnuti. Ukoliko biste uspeli da zaštite vreme koje posvećujete stvarima koje su vam važnije od posla, i vaše zadovoljstvo životom će porasti, osećaćete se ispunjenijim i spremnijim da započnete novi radni dan.\nPrihvatite pomoć u balansiranju svog života\nDopustite sebi da se oslonite na svog partnera, članove porodice ili prijatelje – na bilo koga ko može umesto vas pripaziti na decu ili otići u kupovinu ili vam pomoći u poslu dok se vi posvetite stvarima koje se nalaze na vrhu vaše liste prioriteta.\nPlanirajte zabavu i opuštanje\nZabava i vreme za opuštanje su neophodni deo dobro izbalansiranog života. Zato je veoma bitno da što pre u svoj rokovnik počnete da beležite unapred vreme koje ćete tome posvetiti, i da ga pri tome ne obrišete ukoliko se pokaže da do tog vremena još uvek nste uradili nešto od onoga što ste planirali. Dok planirate kako ćete provesti ovo vreme razmišljajte samo o tome šta biste voleli da radite, u čemu biste uživali i šta bi vas najviše opustilo. Ukoliko postoji nešto što vam omogućava sve to nemojte ga samo gurati u stranu sa obaveznim “Nemam sada vremena za to!”.\nIzborite se sa osećajem krivice.\nUkoliko mislite ili osećate da nije u redu “zapostavljati” na ovaj način posao, setite se da polovina vašeg vremena tokom dana u svakom slučaju odlazi na ispunjavanje radnih zahteva. Koliko god voleli ono što radite, koliko god vam bilo prijatno okruženje i ljubazni ljudi sa kojima provodite vreme (u najboljem slučaju), i dalje je sasvim normalno ne osećati se kao da vas sve to ispunjava. Zar ne mislite da je u redu barem pola dana utrošiti na druge stvari?


Regulatori zahtevaju reviziju plana za MHE u Mavrovu\nSevernomakedonska antikorupcijska komisija DKSK zatvorila je istragu pokrenutu zbog povezanosti zamenika predsednika vlade Koče Anđuševa sa MHE Topolki Doo. Ovo telo je istaklo da je prijavio svoj poslovni interes u razvoju projekta male hidroelektrane u Mavrovu i tako ispoštovao zakonsku proceduru. Istovremeno, regulatori su zatražili od kabineta da preispita procenu uticaja tih postrojenja na životnu sredinu u nacionalnom parku.\nDKSK je napomenuo da plan treba da se uskladi s preporukama Evropske unije. Vicepremijer ima udeo u firmi, kojom upravlja njegov brat Todor Anđušev. Zvaničnik zadužen za ekonomska pitanja je rekao da je koncesija dobijena 2015. godine, kada nije bio u vlasti. Topolki imaju zemljište za izgradnju MHE u Drenovu.\nNezavisno telo je odbilo prijavu koju je podnela najveća opoziciona partija VMRO-DPMNE, obrazloživši da je Kočo Anđušev bio isključen sa svih sednica na kojima je bilo reči o ovoj temi.\nTagovi: ESM, male hidroelektrane, MHE, zagađenje vazduha\nPočetna » Vesti » Električna energija » Regulatori zahtevaju reviziju plana za MHE u Mavrovu


Intervju: Saša Đorđević - predsednik opštine Gadžin Han - JuGmedia\nIntervju: Saša Đorđević – predsednik opštine Gadžin Han\nGADŽIN HAN – Od pozitivnih stvari u opštini Gadžin Han koje su se desile u protekloj 2014. godini,treba izdvojiti završetak puta Ličje-Ravna Dubrava.\nMeđutim, minula godina ne razlikuje se mnogo od 2013. godine, ističe predsednik opštine Gadžin Han Saša Đorđević.\n„U 2013. godini imali smo požare i veliku sušu, a u 2014. ogromne padavine i poplave u aprilu i maju, a olujno nevreme u avgustu. Imali smo u protekloj godini i probleme u vezi fabrike za proizvodnju peleta“, kaže Đorđević.\nPrema njegovim rečima, među poslovima koje je opština Gadžin Han planirala, a nije završila u 2014. godini nalaze se formiranje vatrogasne jedinice u Gadžinom Hanu i početni radovi na izgradnji sportsko-školske hale u Gadžinom Hanu.\n„Ono što me je radovalo u 2014. godini je asfaltiranje puteva na području opštine, jer je bez infrastrukture nemoguća pomisao na bilo kakav razvoj, a ono što me je nerviralo je apatija, odnosno nepostojanje želje kod ljudi da preuzmu odgovornost za svoju budućnost.\nIntervju: Srđan Savić – predsednik gradske opštine Pantelej


[ Home ] [ Gore/Up ] [ >>> ]\n35 GODINA NUKLEARNE MEDICINE U ZAJEČARU\nSlužba nuklearne medicine Medicinskog Centra u Zaječaru, a sa njom i svi “nuklearci” u Srbiji, slave vredan jubilej, 35 godina postojanja i veoma, veoma uspešnog i plodnog delovanja. U uslovima koje je sama sebi stvarala, udaljena od velikih univerzitetskih centara, sa elanom koji se odupro svim našim aktuelnim posrnućima, zaječarska nuklearna medicina je konstantno gradila uzlaznu liniju svog razvoja, do današnjih dana, kad sa ponosom slavi svoj jubilej.\nVizionarska ideja rodonačelnika službe dr Nebojše Paunkovića da se klinički rad nadgradi savremenom radioizotopskom dijagnostikom širila se i razgranjavala na krilima entuzijazma njegovih saradnika do stvaranja moderne laboratorije i aktuelnog statusa jednog od najznačajnijih nuklearno-medicinskih centara u zemlji. I u bivšoj velikoj i u skraćenoj Jugoslaviji, i u današnjoj zajednici Srbije i Crne Gore, Služba nuklearne medicine u Zaječaru održala se u kadrovskom, organizacionom, i stručno-naučnom resoru kao jedna od naših vodećih institucija. Kontinuiranom raznovrsnom delatnošću, koja je pored svakodnevnog kliničkog rada obuhvatala i: učešća u međunarodnim projektima i saradnju sa prestižnim inostranim institucijama, organizaciju stručno-naučnih sastanaka, publikovanje naučnih radova, uvođenje savremene metodologije, kontinuirano školovanje novih kadrova, kao i još mnogo drugih raznovrsnih delatnosti, obeleženo je jedno vreme i dat neprocenjiv doprinos afirmaciji nuklearne medicine na ovim prostorima.\nProslava 35-godina postojanja i rada Nuklearne medicine u Zaječaru budi sećanja na mnoge predivne trenutke druženja, zajedničkog rada i međusobne saradnje različitih generacija posvećenih nuklearnoj medicini. Istovremeno jubilej predstavlja i svojevrsnu inspiraciju da se u živom duhu nastavi dalje, put novih izazova koje nam novo doba nuklearne medicine donosi.\nProf. Slobodan Ilić\nPredsednik Udruženja nuklearne medicine Srbije i Crne Gore


račun Архиве - Biznis i Finansije\nHome\tTags\tPosts tagged with "račun"\nOtvaranje malih preduzeća u Kanadi pre dve nedelje pratilo je i jedno neprijatno iznenađenje. Poseta frizeru, odlazak u restoran ili kod zubara, uključuje i novu stavku na računu – kovid naknadu.\nTakozvana “kovid naknada” osmišljena je da pomogne u pokrivanju troškova lične zaštitne opreme za zaposlene, povećanih sanitarnih mera ili prihoda izgubljenog zbog smanjenja broja klijenata koje biznis može da usluži uz nove mere, prenosi Tanjug.\nPol Alison, stručnjak za javno stomatološko zdravlje, koji predaje na Univerzitetu Mek Gil, rekao je da će ti troškovi “značajno uticati” na sposobnost Kanađana da dobiju stomatološku negu u vreme kovida-19.\n“Zbog trenutne krize, mnogi ljudi su izgubili posao, tako da više neće imati osiguranje, a povrh toga neće imati ni novca”, rekao je dr Alison.\n“Ukoliko ih ne boli, zubna nega neće biti na vrhu njihove liste prioriteta. Na prvom mestu to će biti plaćanje stanarine i nabavka hrane, pa sve ostalo”, naveo je Alison.


Urusava se zgrada Historijskog muzeja u Sarajevu\nHome » News Archive » the_negatives » Urusava se zgrada Historijskog muzeja u Sarajevu\nZgrada Historijskog muzeja, u kojem se nalazi vrijedna kulturna, historijska i druga građa, godinama predstavlja pravo ruglo u samom centru grada. Zbog nedostatka novca i slabih izvora prihoda, Uprava muzeja nije bila u prilici obnoviti krov koji prokišnjava, fasadu, ploče koje krase objekat...\nVlaga u depou\nOva kulturno-historijska institucija ostala je i bez grijanja, a i temeljno funkcioniranje postalo je upitno. U to smo se uvjerili i jučer za vrijeme naše posjete muzeju.\nDa je situacija izuzetno loša, potvrdila nam je i novoizabrana direktorica Elma Hašimbegović, koja je kazala da oštećene ploče, koje predstavljaju opasnost za posjetioce i prolaznike, i ružan izgled nisu jedini problem s kojim se suočavaju.\n"Nemamo grijanja, a to znači i bezuvjetan prostor za rad u predstojećim zimskim mjesecima. Vlaga u depoima i dotrajale instalacije svakodnevno ugrožavaju kulturno-historijsko blago koje nam je povjereno na čuvanje" - istakla je Hašimbegović.\nJedino što je dobro, kako je kazala direktorica, jeste što su započeti radovi na krovu, koji će, kada radnici firme „Neimari“ završe posao, spriječiti prokišnjavanje. Novac za ove radove dobili su iz Fonda američkog ambasadora za očuvanje kulturno-historijskog naslijeđa.\nOsim toga, kako ističe direktorica Hašimbegović, u saradnji s Ministarstvom civilnih poslova BiH, pokušavaju pronaći novac za obnovu zgrade.\nZa vrijeme posjete u muzeju smo zatekli Brigitu Banković-Hadžić, koja nam je rekla da su uvjeti vrlo loši, a, ako bi se poboljšali, bilo bi i mnogo više posjetilaca. Njena prijateljica Selena Bajraktarević istakla je da bi u muzeju trebalo osigurati stručne vodiče.\nLoš dojam o stanju u kulturi\n"Cjelokupan izgled i situacija u muzeju ostavljaju na domaće i strane posjetioce loš dojam o stanju u kulturi generalno. Uprkos ovim problemima, Historijski muzej pokušava funkcionirati, organiziramo izložbe, radionice, rad s djecom i mladima" - kazala je direktorica Hašimbegović.


BORENOVIĆ DIJELIO ČLANSKE KARTE: Bivši poslanik SNSD-a pristupio PDP-u u Doboju - Vijesti365\nHome›Vijesti›Politika›BORENOVIĆ DIJELIO ČLANSKE KARTE: Bivši poslanik SNSD-a pristupio PDP-u u Doboju\n– Na lični zahtjev sam izbrisan iz evidencije u članstvu SNSD. U Doboju su napravili jedan čudan miks, a stranka je odavno otišla predaleko od politika na kojima se gradila. Iz tih razloga, mnog je nezadovoljnih u SNSD, koji napuštaju tu stranku. PDP je stranka koja otvara prostor za nove ljude, koji imaju svoj stav, ideje i zagovaraju vrijednosti koje vode ka boljem životu u RS. Tu sam da svojim iskustvom doprinesem jednoj normalnoj i zdravoj političkoj opciji, pomognem mladim ljudima u PDP i vjerujem da će sve više ljudi pratiti ovaj put – rekao je Ljubičić.\nŠAROVIĆ: Umjesto stvaranja neprijatelja, vlast da se okrene razvoju


Radio -- Data și ora publicării: 24.03.2021 01:27:00\nRADIO-BGD-NOA / Radio Beograd digitalizovao 50 godina arhivske građe sa kompanijom NOA\nBeograd (MEDIA EXPRES) / 22. mart 2021. / Radio Beograd, deo javnog servisa Radio-televizije Srbije (RTS), počeo je sa emitovanjem 1929. godine. U nastojanju da zaštiti svoju bogatu istoriju i olakša pristup vrednom sadržaju, ova medijska kuća se nedavno odlučila za veliki projekat migracije baze podataka. Da bi to učinili, pozvali su u pomoć stručnjaka za arhiviranje, kompaniju NOA.\nTako je NOA – u saradnji sa srpskim partnerom i sistem integratorom Kompani DigiTV – krenuo u šemu za modernizaciju celokupnog procesa arhiviranja Radio Beograda, postupno ukidajući različite nasleđene baze podataka i zamenjujući ih jedinstvenim sistemom upravljanja arhivom NOA mediARC.\nU teoriji ovaj zadatak može izgledati jednostavno, ali u praksi je predstavljao priličan izazov. Da bi se postigli potrebni rezultati, bilo je potrebno normalizovati sve izvorne baze podataka pre uvoza informacija u centralnu bazu podataka arhive mediARC. Novi sistem mediARC funkcioniše u saradnji sa već postojećim radnim stanicama NOA Record Radio Beograda i zamenjuje jobDB sistem.\nTakođe, tokom nekih 50 godina Radio Beograd je prenosio kataloške informacije prema Winisisu i MS Access bazama podataka, a zbog promene načina rada tokom tako dugog vremenskog perioda, doslednost se uveliko razlikovala, što je zahtevalo značajnu konsolidaciju. Srećom, zahvaljujući semantičkom i relacionom pristupu mediaARC-a, konsolidacija i normalizacija bili su ne samo mogući, već su rezultirali doslednim dizajnom podataka koji je unapredio rad na arhiviranju Radio Beograda, uključujući zasebne celine za osobe, nosače i segmente sadržaja kao što su albumi i naslovi.\nPored toga, pošto je veći deo arhivske građe nedovoljno označen ili na neskladan način, većina procesa označavanja morala je da se odvija tokom faze migracije. Delikatan posao, kada se radi sa deset različitih baza podataka, takođe uzimajući u obzir činjenicu da ovi nasleđeni podaci iz poslednjih 50 godina predstavljaju potpunu i nezamenljivu baštinu emitera. Sve to prelazi u ogroman projekat digitalizacije, koji obuhvata rad 10 katalogista tokom toliko godina - i potencijalno predstavlja oko 500 godina rada!\nGeneralni direktor kompanije NOA Christophe Kummer objašnjava da je, s obzirom na kontekst, i uprkos činjenici da je bilo neizbežno da se greške pojave zbog nedoslednosti u opisivanju podataka, cilj bio objediniti 80–90% podataka u “smisleni korpus” mediARC.\n- Tako je važno biti u mogućnosti da pomognemo institucijama da zaštite svoje kulturno nasleđe i to na efikasan način. Potreba za standardizacijom materijala iz deset različitih baza podataka tokom toliko godina sigurno je predstavljala izazov. Ali zahvaljujući našoj stručnosti i iskustvu, uspeli smo uspešno da prenesemo dragoceni repertoar Radio Beograda na koherentan način koji će olakšati pristup i očuvanje ovog sadržaja u budućnosti – rekao je Kummer.\nSa nedavnim instalacijama u Hrvatskoj, Sloveniji, Slovačkoj, Mađarskoj, Rumuniji i Ujedinjenim Arapskim Emiratima, NOA mediARC stekao je snažnu bazu korisnika i u radiodifuziji i u institucionalnom arhiviranju. Pružajući kupcima strukturirano i fleksibilno upravljanje sadržajem visokih performansi koje će trajati decenijama, mediARC omogućava pristup dubokom nivou baze podataka i olakšava stvaranje izuzetno specifičnih poslovnih procedura koristeći složene i sofisticirane tokove posla.


Izabrati članove Komisije za zaštitu prava – Nadlanu.com\nIzabrati članove Komisije za zaštitu prava\nObjavljeno 20. jula 2009. / 00:00:00\nBEOGRAD, 20. jula 2009. (Beta) - Predsednik organizacije Transparentnost Srbija (TS) Vladimir Goati pozvao je u ponedeljak Vladu Srbije da što pre predloži kandidate za članove Komisije za zaštitu prava, ocenivši da to pitanje treba da se reguliše što pre.\n"Komisija za zaštitu prava na neki način je ugrožena, zato što je Vlada iz neobjašnjivih razloga propustila da ispuni obavezu iz Zakona o javnim nabavkama i Skupštini Srbije predloži kandidate za članove ovog tela", rekao je Goati na konfereniciji za novinare.\nZakonom o javnim nabavkama propisano je da Skupština Srbije do 6. jula izabere članove Komisije za zaštitu prava koja treba da sprovodi kontrolu javnih nabavki, ali se to nije desilo jer vlada nije predložila kandidate.\nPrema oceni organizacije TS, izborom članova komisije, to telo koje odlučuje o zakonitosti tendera, time dobija institucionalnu samostalnost i punu nezavisnost.\nIZABRANI NAJVEĆI SEKS ZAVISNICI U ZADRUZI: Voditelji emisije…


Ivan Golunov: Stotine uhapšenih na protestu u Moskvi - BBC News na srpskom - Dnevni list Danas\nPočetna » BBC News na srpskom » Ivan Golunov: Stotine uhapšenih na protestu u Moskvi\n1Piše: BBC News na srpskom 12. juna 2019. 18.14\nPolicija kaže da je uhapšeno 200 ljudi, aktivisti tvrde 400\nNekoliko stotina ljudi uhapšeno je u Moskvi tokom protesta na kom su okupljeni zahtevali kazne za policajce koji su učestvovali u hapšenju istraživačkog novinara Ivana Golunova.\nTokom marša podrške Golunovu, policajci su se sukobili sa demonstrantima. Među uhapšenima su novinari, kao i opozicioni lider Aleksej Navalni.\nGolunov je uhapšen prošle nedelje zbog navodnog pokušaja trgovine drogom. Oslobođen je u utorak, nakon što su optužbe protiv njega odbačene zbog nedostatka dokaza.\nMinistar unutrašnjih poslova Vladimir Kolokolcev rekao je da će biti pokrenuta istraga o hapšenju, a da će policajci koji su učestvovali biti suspendovani.\nTri najtiražnija i najuticajnija ruska lista zajedno su javno pružila podršku Golunovu.\nŠta se dogodilo na mitingu?\nRuski zvaničnici su saopštili da je više od 200 demonstranata uhapšeno tokom protesta u Moskvi. Iz nevladine organizacije koja je pratila protest saopšteno je da je uhapšeno više od 400 ljudi.\nI lider opozicije među uhapšenima\nDemonstranti su mahali zastavama i nosili majice sa sloganom „Ja sam/Mi smo Ivan Golunov“. Oni su optužili policiju za „kriminalno“ ponašanje tokom hapšenja novinara.\nTokom protesta uhapšeno je više novinara među kojima je i novinar nemačkog lista Špigl.\nŠta se dogodilo Ivanu Golunovu?\nTridesetšestogodišnji Golunov je radio za brojne medije, a između ostalog i za sajt Meduza čije je sedište u Letoniji.\nSajt su osnovali novinari portala Lenta.ru, nakon što je ovaj portal preuzeo novi vlasnik koji podržava vlasti u Kremlju.\nPisao je o zelenašima, zaradama članova porodice zamenika gradonačelnika Moskve, neobično visokoj ceni javnih radova u glavnom gradu Rusije i navodnoj cenzuri medija.\nGolunov je krenuo na sastanak sa kolegom kada ga je policija zaustavila i pretresla u Moskvi prošle nedelje.\nPolicija je saopštila da je otkrila drogu u njegovoj torbi, kao i tokom pretresa njegove kuće. U izveštajima se navodi da su ga tukli tokom hapšenja.\nAdvokati novinara i aktivisti za slobodu medija kažu da je droga podmetnuta kako bi se ućutkao istraživački novinar. Veći deo ruskih medija kontroliše država, a Rusija je na listi Fridom Hausa na 83. mestu od 100 zemalja kada je o slobodi medija reč.\nPodržavaoci novinara su odmah tvrdili da je nevin. Aktivisti tvrde da se optužbe za trgovinu drogom u Rusiji koriste protiv opozicionih ličnosti i aktivista za ljudska prava.\nKad porastem bicu Putin.


Počinje “Višegradska staza” – Visegradlive.com\nHome / Visegrad / Aktuelnosti Višegrad / Počinje “Višegradska staza”\nPočinje “Višegradska staza”\n3 sedmice ago\tAktuelnosti Višegrad, Kultura 69 Views\nTradicionalna kulturna manifestacija “Višegradska staza” posvećena nobelovcu Ivi Andriću biće otvorena danas svečanom akademijom u Kulturnom centru “Ivo Andrić”.\nIz Organizacionog odbora manifestacije su najavili da će besjedu na svečanoj akademiji o Andriću govoriti istoričar književnosti Žaneta Đukić Perišić, a da će otvoriti ministar prosvjete i kulture Republike Srpske Natalija Trivić.\nTradicionalno će se na manifestaciji obratiti načelnik opštine Višegrad Mladen Đurević, koji je i predsjednik Organizacionog odbora i član Glavnog odbora SPKD “Prosvjeta” Miloš Kovačević.\nU umjetničkom dijelu programa učestvuje glumac Tihomir Stanić, umjetnici Muzičke akademije iz Istočnog Sarajeva i virtouz na harmonici Dušan Sekulić.\nManifestacija će početi polaganjem cvijeća na Andrićev spomenik kod Ćuprije na Drini i u Andrićgradu, a nastaviće se Susretima bibliotekara Republike Srpske.\nU holu Kulturnog centra “Ivo Andrić” biće otvorena izložba slika “Freske u BiH”, autora Milice Kotur.\nNarednog dana “Višegradske staze” biće organizovano pjesničko veče “Andriću u čast”, promocija zbirke pripovjedaka “Neonski bluz” Dejana Stojiljkovića i pozorišna predstava “Dobrodošli u Kabare”, koju izvode Tanja Bošković i Rade Marjanović.\nKulturnu manifestaciju “Višegradska staza” organizuje opština Višegrad, u saradnji sa preduzećem “Hidroelektrane na Drini”, Ministarstvom prosvjete i kulture, SPKD “Prosvjeta” i Andrićgradom.\nIvo Andrić Višegradska staza\t2022-06-10\nTags Ivo Andrić Višegradska staza


MALI I AMBASADOR SLOVENIJE: Dobra ekonomska saradnja, šanse za nove investicije | Happy BSC portal\nMinistar finansija Siniša Mali i ambasador Slovenije u Srbiji Damjan Bergant razgovarali su danas o ekonomskoj saradnji dve zemlje, za koju su konstatovali da je dobra, ali i da ima mogućnosti za njeno dalje unapređenje.\nKako je saopšteno iz Ministarstva, ambasador Bergant je istakao da postoji dosta preduzeća iz Slovenije koja rade u Srbiji i da postoji interes slovenačkih investitora da ovde ulažu, dok je ministar Mali naveo da Srbija podržava nove investicije i konstantno radi na poboljšanju privrednog ambijenta.\nPROČITAJTE JOŠ: STEFANOVIĆ: Srbi na KiM osetili podršku kroz Vučićeve poteze\nMali je dodao da je za Srbiju važno svako novo radno mesto i svaka strana investicija, i naveo da je u prvih sedam meseci ove godine naša zemlja privukla dve milijarde i 72 miliona evra stranih direktnih investicija.\nMinistar je istakao da je Srbija u vreme pandemije pomogla privredu i građane sa tri paketa ekonomske podrške za ublažavanje posledica pandemije korona virusa, što je, kako je naveo, pomoglo da se očuva likvidnost privrede s jedne strane, a s druge strane da se pomogne građanima i pokaže da nisu sami i da je država tu za njih.\nMali i Bergant su razgovarali i o temama vezanim za finansijski sektor, u kojem ima slovenačkog kapitala.\nPROČITAJTE JOŠ: Nemačka poziva na smirivanje situacije na KIM\nSagovornici su podsetili i na preuzimanje "Komercijalne banke", od strane Nove Ljubljanske banke (NLB) krajem 2020. godine.\nTakođe, ministar je, po pitanju akvizicije Komercijalne banke Banja Luka, koja je u vlasništvu NLB, rekao da je prošle sedmice, na Skupštini akcionara "Banke poštanska štedionica" usvojena i poslata neobavezujuća ponuda.\nMinistar finansija je rekao i da je u skladu sa Izmenama i dopunama Zakona o osiguranju, Vlada Srbije početkom septembra, donela Odluku o prenosu društvenog kapitala "Triglav osiguranja", čime se rešava pitanje društvenog kapitala u tom društvu (0,12 odsto od ukupnog kapitala), i istakao da je to još jedno ispunjeno obećanje.


Vulin kritikovao EU: Ako Srbiji niste poslali vakcine, niste morali ni amandmane\nMinistar unutrašnjih poslova Srbije Aleksandar Vulin kritikovao je danas (21. februar) Evropsku uniju (EU) zbog amandmana kojima se od Beograda zahteva rešavanje više afera, navodeći da Srbiju prema Uniji privlači ekonomija, a da je od nje odbija politika.\nPovodom sadržaja predloženih amandmana na izveštaj poslanika Evropskog parlamenta (EP) Vladimira Bilčika o Srbiji, kojima se između ostalog traži rešavanje afera Krušik, Jovanjica i Telekom Srbija i slučaja Savamala, Vulin je naveo da "poslanici EU, ako već nisu mogli ili nisu hteli da pošalju Srbiji vakcine, nisu morali da joj šalju ni amandmane", preneo je Pokret socijalista na čijem je čelu Vulin.\n"Pošto ste medicinsku opremu i vakcine sačuvali za sebe, molim Evropljane da svoje političke stavove, pritiske na naše pravosuđe i licemerje, takođe zadrže za sebe. Ako ne možete da nam date ono što nam treba, slobodno sačuvajte ono što nam ni malo nije potrebno", naveo je Vulin.\nU amandmanima na Bilčikov izveštaj navodi se i da Srbija treba da postigne rezultate u borbi protiv organizovanog kriminala i korupcije i da osudi napade i govor mržnje kojima su u Skupštini Srbije izloženi politički protivnici, nezavisni intelektualci i novinari.\nPredsednik Srbije Aleksandar Vučić izjavio je ranije danas da je država razrešila "aferu Jovanjica" tako što je pohapsila odgovorne i poručio evropskim zvaničnicima da ne mogu, kako je kazao, "lažima da ostvaruju politički profit, pa makar bili iz Evropskog parlamenta".\nPosebno odeljenje Višeg suda u Beogradu za organizovani kriminal u junu je potvrdilo optužnicu protiv Predraga Koluvije, većinskog vlasnika poljoprivrednog dobra "Jovanjica", u blizini Stare Pazove, kao i protiv još devet osoba, zbog sumnje da su na tom imanju uzgajali marihuanu.\nU aferi trgovine oružjem iz državne fabrike namenske industrije “Krušik” mediji su otkrili da je Branko Stefanović, pokojni otac aktuelnog ministra odbrane Nebojše Stefanovića, bio angažovan u privanotj firmi GIM koja je po povlašćenim cenama kupovala oružje iz “Krušika”.\nPredstavnici dela opozicije Srbije su Tužilaštvu za organizovani kriminal u Beogradu podneli krivičnu prijavu protiv članova Nadzornog odbora Telekoma Srbija i državnog revizora zbog sumnje da su, kako se navodi u tužbi, odobrili nezakonitu kupovinu nekoliko kablovskih operatera kojom je državna kompanija Telekom oštećena za 500 miliona evra.\nAfera “Savamala” odnosi se na noćno rušenje objekata u beogradskom kvartu Savamala, aprila 2016. godine, zbog izgradnje projekta "Beograd na vodi". Nelegalno rušenje su sprovele još uvek nedinetifikovane osobe, a policija nije odgovorila na pozive grđana.\nO amandmanima i Bilčikovom izveštaju u celini Spoljnopolitički odbor EP će glasati u utorak, 23. februara.\nPoslanici EP će O izveštaju glasati 24. i 25. marta na plenarnom zasedanju.


burning man | CityMagazine\nFestival Burning Man se svake godine održava od 26. avgusta do 3. septembra u pustinji Blek Rok u Nevadi (SAD). Organizatori festivala pozivaju posetioce da učestvuju u stvaranju Blek Rok Sitija, privremenog grada posvećenog umetnosti i zajednici. Pravila praktično ne postoje, a na gostima je da budu što kreativniji i slobodniji ovih nekoliko dana festivala.\nReplay: Kampanja „Burning Man” za proleće/leto 2018.\nItalijanski premium denim brend „Replay” predstavlja novu proleće/leto 2018 advertajzing kampanju, inspirisanu festivalom „Burning Man”, koju je fotografisao „Jack Waterlot”.\n10 pravila oblačenja koja bi trebalo jednom za svagda naučiti\nTommyXGigi: Šta donosi prolećna kolekcija brenda Tommy Hilfiger?


08/01/2020 12/04/2020 Tech Sector 7\t0 Komentara\nStudenti pedagogije na Filozofskom fakultetu Tamara Dragojević, Jovana Adamov i Ognjen Obradović, te master studenti inženjerstva računarske grafike Olivera Pavlović i Aleksandar Rajić zajedno čine tim „Pedomation“, što predstavlja kombinaciju reči „Pedagogy“ i „Animation“.\nOni su kreatori sistema VOVREE, koji može samostalno da generiše 3D prostore i scenarije koji bi se koristili u specijalističkom obrazovanju. Iako zvuči prilično komplikovano, ono što je suština njihove ideje i sistema jeste da korisnik uz pomoć virtuelne realnosti i egzo-odela može svoja znanja da testira u virtuelnom okruženju, što bi moglo da bude posebno značajno u profesijama kao što je hirurgija.\nUpravo razmišljanje u ovom pravcu i razvijanje ideje donelo im je pobedu na takmičenju u vezi s inovacijama, pa se tim iz Novog Sada našao ispred koleginica i kolega iz Tunisa i Kine.\n„Problem je u tome što većina stručnjaka ne može da stiče praksu i da usavršava svoje sposobnosti u nekim delatnostima, a da ne ugrožava tuđ ili sopstven život, kao što je, na primer, slučaj sa hirurgijom. VOVREE upravo premošćava taj problem time što omogućava korisnicima da stiču nešto što nazivamo ‘artificijalnom praksom’. Ova praksa daje mogućnost korisnicima da testiraju svoja znanja i da ih potvrde u bezopasnoj virtuelnoj sredini. Time im se omogućava da u fizičkom, realnom svetu budu uspešniji u svojoj delatnosti. Sistem, odnosno veštačka inteligencija, stvara virtualeni svet i scenarije koristeći velike baze podataka“.\nKako dodaju, korisnik može da vidi i čuje pomoću VR headset-a, dok uz pomoć egzo-odela može da dobija povratne informacije iz virtuelnog sveta, odnosno može da oseća težinu, toplotu, površinu predmeta… Sistem može i da navodi korisnika u virtuelnom svetu kako ispravno da obavlja određenu radnju. Tako bi VOVREE svoju primenu mogao da nađe u velikoj paleti profesija – od hirurgije do tenisa. „U hirurgiji bi, na primer, sistem navodio korisnika kako i gde da pravi rez, koliki pritisak treba da napravi, dok bi u slučaju tenisa ukazivao na to pod kojim uglom i kojom silinom bi trebalo da udari tenisku lopticu. VOVREE je inovativan ne samo zbog korišćenja virtuelne realnosti i egzo-odela radi usavršavanja u pojedinoj oblasti, već i zbog samog sistema koji bi bio u mogućnosti da sam generiše virtuelne svetove i scenarije, bez pomoći ljudskog bića, koristeći baze podataka“, dodaju naši sagovornici. Međutim, njihova ideja je još uvek – ideja. Da bi ona postala zaista nešto praktično potrebno je, objašnjavaju nam studenti, više kadrova u timu, mnogo para i mnogo vremena. Zbog toga, dodaju, ne bi bilo loše da se sa idejom upoznaju i kompanije koje se bave razvojem ove vrste tehnologije.\nU danima kada je „u trendu“ na društvenim mrežama hešteg „Treći svetski rat“ i kada se iznova uveravamo u neograničeni kapacitet ljudske gluposti i zlobe, postoje oni koji pokažu da može i drugačije. Studenti Univerziteta u Novom Sadu svoju inspiraciju pronalaze upravo u, kako kažu, beskonačnom potencijalu koji poseduju ljudska bića. „Cilj nam je da pomoću savremene tehnologije omogućimo čoveku da ostvari svoj potencijal“, zaključuju novosadski studenti.\n← Kako će blockchain ubiti lažne vesti (i četiri druga predviđanja za 2020. godinu)\nTeleskop otkriva najdetaljnije slike Sunca →


Bdenje za 39 žrtve iz kamiona održano u Londonu ispred ministarstva unutrašnjih poslova.\nNekoliko vijetnamskih porodica prijavilo je britanskoj policiji da su njihovi rođaci možda deo grupe od 39 ljudi koji su pronađeni mrtvi u kamionu u industrijskom parku na jugoistoku Engleske.\nBritanska policija prvo je saopštila da veruje da su žrtve Kinezi. Predstavnik Vijethouma, organizacije Vijetnamaca koji žive u Britaniji, rekao je da je organizacija poslala policiji slike skoro 20 ljudi čiji je nestanak prijavljen.\nPolicija je u petak uhapsila troje ljudi pod sumnjom da su počinili ubistvo bez predumišljaja i zaveru krijumčarenja ljudi. 25-godišnji vozač kamiona i dalje je u pritvoru osumnjičen za ubistvo.\nPolicija vrši uviđaj na mestu gde je pronađen kamion u Eseksu, u Britaniji.\nU Vijetnamu, otac 20-godišnjeg Ngujen Din Luonga, izjavio je za agenciju AP da strahuje da mu je sin među žrtvama. Nije uspeo da stupi u kontakt sa sinom od prošle nedelje, kada mu je Ngujen rekao da će se pridružiti grupi u Parizu koja pokušava da uđe u Englesku.\n“Često se javlja kući ali nije se javio od prošle nedelje. Rekao sam mu da može da ide kuda god želi ako je bezbedno, i da ne brine za novac, da ću ja to rešiti."\nNgujen Din Loung napustio je Vijetnam 2017. Prvo je radio u Rusiji, a onda u Ukrajini. U aprilu 2018. stigao je u Nemačku a odatle putovao u Francusku. Rekao je porodici da želi da stigne do Britanije.\nVijetnamska ambasada u Londonu saopštila je u petak da je kontaktirala policiju u vezi sa jednom nestalom ženom za koju strahuju da je među nastradalima. Njena porodica u Vijetnamu nije imala vesti od nje od kako je kamion pronađen.\nBBC prenosi da je u kontaktu sa šest vijetnamskih porodica koje se plaše da su njihovi članovi bili u kamionu. Rođaci 26-godišnje Fam Tra Maj u četvrtak uveče dobili su od nje SMS poruku u kojoj je napisala da se guši.\n“Tako mi je žao, mama i tata. Moj put u stranu zemlju nije uspeo. Volim vas puno. Umirem jer ne mogu da dišem. Žao mi je, mama."\nKina je saopštila da još ne može da potvrdi nacionalnost ili identitet žrtava. Na vijetnamskim društvenim medijima kruže glasine da su žrtve možda putovale sa falsifikovanim kineskim pasošima.\nTong Šuejun, predstavnik kineskog konzulata u Londonu, izjavio je da se nada da će britanska strana što pre potvrditi identitet žrtava. "Želim da naglasim da, bez obzira na nacionalnost, ovo je velika tragedija koja je skrenula pažnju međunarodne zajednice na pitanja ilegalne imigracije."\nDemonstranti u Britaniji razvili su transparent "Ovi zidovi moraju da padnu", na protestu zbog smrti 39 ilegalnih imigranata u Engleskoj.\nKineske vlasti traže informacije od policije u Belgiji, pošto je teretna prikolica u kojem su pronađena tela u Englesku stigla iz belgijske luke Zebriž. Britanska policija veruje da su kamion i prikolica putovali odvojeno, pre nego što su završili u industrijskom parku. Prikolica u kojoj su bili krijumčareni imigranti putovala je trajketom do Engleske a onda ju je preuzeo vozač i odvezao nekoliko milja do mesta Grejz. Kamion je u Bugarskoj registrovala kompanija u vlasništvu jedne Irkinje.\nTragedije ilegalnih imigranata\nGrupe migranata više puta su rizikovale život da bi u malim čamcima došle do engleskih obala preko Lamanša, a migranti se ponekad kriju u gepecima automobila i teretnim kamionima koji se iskrcavaju sa velikih trajekta koji saobraćaju između Francuske i Engleske.\nTragedija u Eseksu je podsetila na stradanje 58 kineskih migranata koji su se 2000-te godine ugušili u kamionu u Doveru u Engleskoj, nakon što su mesecima putovali iz kineske južne provincije Fužijan. Bili su sakriveni u jednom kamionu sa povrćem, koji je u Englesku doputovao trajektom takođe iz belgijske luke Zebriž.\nU februaru 2004, dvadeset jedan migrant iz Kine, takođe iz Fužijana, koji su radili na vađenju morskih puževa i školjki u Britaniji, utopili su se u visokim talasima u zalivu Morkemb na severoistoku Engleske.


Vojvođanski orkestar zatvara sezonu\nIzvor: B92, 16.Maj.2012, 18:05 (ažurirano 02.Apr.2020.)\nKoncertom koji će se održati 20. maja u novosadskoj Sinagogi s početkom u 20h Vojvođanski simfonijski orkestar zaokružiće uspešnu sezonu koja je iza njih.\nNakon sedam koncertnih večeri raznolikog programa na kojima su se našla dela kako „tradicionalnih" tako i savremenih kompozitora, kao i niza gostovanja poznatih svetskih imena, na zatvaranju sezone uz „Simfoničare" i njihovog šefa-dirigenta, maestra Berislava Skenderovića nastupiće i naš ugledni solista >> Pročitaj celu vest na sajtu B92 << na gitari, Zoran Krajišnik.\nZajedno sa Vojvođanskim simfonijskim orkestrom Zoran Krajišnik izvešće popularnu kompoziciju Fantaziju za jedog kavaljera, španskog kompozitora Hoakina Rodrige. Na programu zatvaranja sezone naći će se i Mocartova popularna uvertira za operu Figarova ženidba, kao i Betovenova Sedma simfonija.\nUmetnička aktivnost Zorana Krajišnika obuhvata brojne resitale i koncerte, kako sa kamernim sastavima, tako i sa simfonijskim orkestrima širom zemlje i inostranstva (Rusija, Češka, Danska, Nemačka, Francuska, Italija, Luksemburg, Amerika, Rumunija, Mađarska, Velika Britanija... ). Pored bogate izvođačke delatnosti, Krajišnik je zaposlen i kao redovan profesor na Akademiji umetnosti u Novom Sadu i Banja Luci.\nZahvaljujuću angažmanu maestra Skenerovića koji se nalazi na mestu direktora Vojvođanskog simfonijskog orkestra, orkestar uspešno završava svoju prvu zvaničnu koncertnu sezonu. „U orkestru zaista vlada posebna energija koja nas pokreće, a to se oseti onog momenta kada izađemo na scenu. Pored toga, zajednički rad i kolegijalnost u orkestru definitivno su doprineli kvalitetnijoj koncertnoj sezoni" kaže jedan od muzičara iz orkestra.


Nastavnici iz 16 škola “obrazovani za budućnost”|Genesis Project\nNastavnici iz 16 škola “obrazovani za budućnost”\nRadionice “Obrazovanje za budućnost” u kojima je učestvovalo 107 nastavnika iz 16 škola Srednjebosanskog kantona / kantona Središnje Bosne u okviru prve faze projekta “Obnova povjerenja među djecom, nastavnicima i roditeljima u podijeljenim školama” uspješno su završene.\nU ovom projektu, koji od 1. februara ove godine implementira NVO Genesis Project iz Banjaluke pod pokroviteljstvom njemačke fondacije Schüler Helfen Leben, realizovano je ukupno 50 radionica s nastavnicima koje su obuhvatile teme o razvoju komunikacijskih vještina, socijalne i emocionalne inteligencije te razvoju životnih vještina.\nDo završetka projekta koji je planiran za 30. april 2015. godine planirana je realizacija ukupno 120 radionica s nastavnicima, 120 radionica s djecom i 60 radionica s roditeljima čiji je cilj stvaranje sigurnih okruženja u 16 obuhvaćenih osnovnih škola kroz edukativni i pedagoški rad u odjeljenjima. Ovaj projekat takođe ima za cilj da ukaže na opasnost od etničkog nepovjerenja i animoziteta te da otvori prostor za komunikaciju i kooperaciju.\nIstraživanje koje je NVO Genesis Project sproveo 2009. godine u školama Srednjebosanskog kantona / kantona Središnje Bosne pokazalo je da komunikacija, kooperacija i dijalog između dvije većinske etničke grupe ne postoji, da je prisutan strah od gubitka nacionalnog identiteta te da roditeljima, nastavnicima i djeci nedostaje komunikacija, kooperacija i dijalog.\nIstraživanje je pokazalo i da su korisnici projekta, nastavnici, roditelji i učenici spremni da učestvuju u zajedničkim aktivnostima, te da žele da budu edukovani o vještinama mirnog rješavanja sukoba.\nS tim u vezi, pokrenut je projekat “Obnova povjerenja među djecom, nastavnicima i roditeljima u podijeljenim školama”, koji će pored radionica uključiti i obrazovne interaktivne lutkarske predstave kao i snimanje i prezentaciju jednominutnih filmova za mlade.


29 Oct 2014 Više\nSvetski teniski broj jedan, Novak Đoković, uspešno je startovao na turniru Masters 1000 serije u Parizu. Naš as je u prvoj rundi bio uspešniji od Nemca Filipa...pročitaj više.\n23 Oct 2014 Više\nWTA ŠAMPIONAT SINGAPUR: Ubedljiva pobeda Ane Ivanović, Simona Halep ponizila Serenu\nNa završnom WTA turniru sezone, koji se održava u Singapuru, Ana Ivanović je zabeležila ubedljivu pobedu protiv Eženi Bušar - 6:1, 6:3. Naša teniserka tako je popravila...pročitaj više.\n17 Oct 2014 Više\nATP 250 BEČ: Novi fantastičan uspeh Viktora Troickog, iz kvalifikacija do polufinala\nViktor Troicki, posle povratka na teren nakon jednogodišnje nepravedne suspenzije, igra kao u najboljim danima, kada je bio 12. teniser sveta i doneo odlučujući poen Srbiji za titulu u...pročitaj više.\n5 Oct 2014 Više\nATP 500 PEKING: Novak i dalje neprikosnoveni kineski car, Berdih umalo prešao na biciklizam\nNovak Đoković pokazao je u finalu turnira Masters 500 serije u Pekingu šta znači biti broj jedan u svetu tenisa. Naš as je fenomenalnom igrom prosto "oduvao" sa terena...pročitaj više.\n4 Oct 2014 Više\nATP MASTERS 500 PEKING: Novak sa hiljadu ruku, trijumf nad Marijem za finale protiv Berdiha\nNovak Đoković se polako vraća u svoju pravu formu, posle male krize nakon osvajanja Vimbldona. U polufinalu turnira Masters 500 serije u Pekingu najbolji teniser sveta i branilac titule ubedljivo...pročitaj više.\nKVALIFIKACIONI TURNIR KOŠARKAŠA ZA OLIMPIJADU: Portoriko pregažen, Srbija do Rija ATP/WTA MASTERS SINSINATI: Dan preokreta srpskih tenisera, Jelena, Ana i Novak u četvrtfinalu EVROPSKO PRVENSTVO U PLIVANJU U BERLINU 2014: Velimir Stjepanović šampion na 400m slobodno DRUGA FAZA KOŠARKAŠKE EVROLIGE - 2. KOLO: Fenerbahče još jednom prejak za Zvezdu ROLAN GAROS: Serena Vilijams nokautirana u drugoj rundi FINALNI TURNIR SVETSKE LIGE ZA ODBOJKAŠE: Srbija nadigrala Poljsku, naši već u polufinalu US OPEN 2014: Podvig Aleksandre Krunić, kiks Ane Ivanović, Novak bez milosti ATP 250 DOHA: Novak kao feniks, spasao pet meč lopti protiv Verdaska i izborio finale sa Marijem RUSIJA - SVETSKO PRVENSTVO U VODENIM SPORTOVIMA: Srbija bolja od SAD, sledi Italija Anin povratak u vrh svetskog tenisa ŽREB GRUPA ZA FUDBALSKI MUNDIJAL U RUSIJI 2018: Rivali Srbije Brazil, Švajcarska i Kostarika LIGA ŠAMPIONA EVROPE U VATERPOLU - 9. KOLO: Pro Reko prejak za Partizan ZAVRŠEN ATP ŠAMPIONAT U LONDONU 2018: Novak opet posustao u finalu, Zverev šampion OLIMPIJSKE IGRE U RIO DE ŽANEIRU - 11. DAN: Vaterpolisti jedva, košarkaši bez problema WTA TURNIR U LUKSEMBURGU: Jelena nastavlja pobednički niz, Ana ispala zbog sudijskih grešaka


Prismotra protiv nevladinog sektora - Radio televizija Pančevo\nPrismotra protiv nevladinog sektora\n10. novembra 2020. 0219\nPortal Prismotra našao se ponovo na meti stranih plaćenika i nevladinih organizacija, koji žele da onemoguće i obeshrabre našu delatnost. Ovoga puta, pritisci dolaze iz Komiteta pravnika za ljudska prava (poznatiji pod skraćenicom YUCOM), još jedne opskurne organizacije koja radi pod patronatom Evropske Unije.\nYUCOM je, naime, plasirao internet platformu mape Srbije na kojoj se beleže „napadi“ na takozvane „borce na ljudska prava“. U pitanju je interaktivna mapa na kojoj korisnici mogu videti gde, kada i kako je neko od stranih plaćenika „napadnut“ (uglavnom je prikazan Beograd), a klikom na lokaciju nekog događaja korisnici se mogu više informisati o njemu. Negde oko dvadeset posto „napada“ čine tekstovi Prismotre o nevladinim organizacijama.\nCeo ovaj projekat je u stvari samo pokušaj da se diskredituje delatnost Prismotre, ali i drugih boraca protiv negativnog uticaja NGO sektora. Podsetimo, Prismotra je u prethodnom periodu ukazala na štetno dejstvo Libeka, Centra savremene politike, BCBP-a i mnogih drugih organizacija i pojedinaca koji nanose štetu interesima Srbije. Ovakvim licemernim projektom YUCOM pokušava da spere ljagu sa svih njih i da naše nastojanje da otkrijemo istinu predstavi kao nasilje.\nValja istaći da je pravo čudo što je na ovoj interaktivnoj mapi Kosovo predstavljeno kao deo Srbije, uzimajući u obzir da organizacije poput YUCOM-a tretiraju južnu srpsku pokrajinu kao nezavisnu državu. Čak i kada pokušavaju da dokažu suprotno, oni svojom delatnošću uvek pokažu da im je do teritorijalne celovitosti Srbije stalo kao do lanjskog snega.\nMalović: Đukanović nastavlja sa naporima da našteti odnosima sa Srbijom\nJasmina Petkovic 12. aprila 2019.


Taksisti blokirali Podgoricu – Indeks Vesti – Najvažnije vesti iz Srbije i regiona\nNaslovna > Oko nas > Balkan > Taksisti blokirali Podgoricu\nTaksisti blokirali Podgoricu Novosti 09/06/2017 Balkan PODGORICA – Sindikat taksista Crne Gore organizovao je juče protestnu vožnju kako bi skrenuo pažnju nadlažnima koji, kako je rečeno, nemo posmatraju kršenje njihovog ustavom garantovanog prava na rad. Više od 300 vozila blokiralo je centralne ulice.\n– Državni i opštinski organi ne sprovode zakonske i podzakonske akte koje su sami kreirali, a kojima je regulisan prevoz putnika – kaže, za “Novosti”, Vesko Bijelić, potpredsednik Sindikata taksista Crne Gore.\nAuto-taksi preduzetnici obratili su se Vladi tražeći da njihove predstavnike hitno primi premijer Duško Marković. Traže i da Vlada formira radni tim koji će sagledati stanje u ovoj oblasti, i sačiniti strategiju delovanja koja će uvesti red u prevoz putnika. Zahtevaju i da se u Skupštini razmatra i usvoji novi Zakon o prevozu u drumskom saobraćaju za koji je nacrt sačinjen još u avgustu prošle godine, ali je procedura stopirana zbog “nečijih interesa”. Poseban zahtev odnosi se na inspekcijske organe koji bi trebalo da počnu da “rade svoj posao”, pogotovo na suzbijanju rada na crno. Od lokalnih samouprava traže da ukinu licence koje su izdate na osnovu falsifikovanih dokumenata.\nAleksandar Vulin: Na Kosovo mogu da udjem kad god hoću i gde god hoću\nĐukanović: Izbori 16. oktobra poslednja odbrana tekovina referenduma\nRTV Vojvodina 07/06/2017 Poslednje objavljeno Taksisti blokirali Podgoricu


Sportske.net - Čović: "Dosta je bilo ucena!"\nPoslednja u nizu ucena koja je stigla na "Marakanu" kovertirana je u Jagodini, odakle je predsednik istoimenog kluba poručio da će Zvezdi biti puštena menica na 100.000 evra zbog kašnjenja u otplati ranije utvrđenih rata za transfer Ognjena Mudrinskog.\nGoran Milanović jasno je poručio da Zvezda ne može da se ponaša neodgovorno, potpisuje nove igrače a za stare prolongira otplatu dugovanja.\nTim povodom oglasio se i potpredsednik Crvene zvezde Nebojša Čović koji je jasno poručio da više neće trpeti ucene i da okreće novi list u odnosu sa potraživačima.\n"Sa moje strane je ovakvoj igri došao kraj. Ta gospoda moraju da budu svesna da možemo da proglasimo bankrot, a onda ništa. Moj savet im je da budu kooperativni i samo tako mogu da očekuju svoje isplate. Nije potrebno da pritiskaju kada smo prema mnogima obavezu izmirili" rekao je Čović za dnevni list "Sport".\nPotpredsednik Zvezde kazao je da su dugovanja prema Jagodini, Slobodi, Filipu Jankoviću, Milanu Vilotiću i Milošu Dimitrijeviću prioritet ali i da je veći deo duga već otpisan.\n"Jagodina, užička Sloboda, Janković, Vilotić i Dimitrijević su aktuelni u ovom periodu, a u četvrtak su Jagodinci, tokom dana, na račun dobili 100.000 evra čime priču polako stavljamo u arhivu" jasan je Čović\n"Nećemo dozvoliti da Zvezda funkcioniše kao fliper ili bolje rečeno kao zarezač gde svako želi da naoštri svoju olovku. Treba i dalje da imaju poverenje jer da nije došla ova Uprava verovatno ne bi dobili ništa" jasna je poruka jednog od čelnika Crvene zvezde.\nVicešampion Srbije prema pomenutim potraživačima ima još nešto manje od 340.000 evra duga a najviše se duguje Milošu Dimitrijeviću, oko 187.000 evra, dok je dug prema Slobodi i Jagodini sveden na minimum pa oba kluba zajedno potražuju 76.780 evra.


Deloitte: Otpušteni radnici najveća pretnja informacionim sistemima finansijskih institucija | PC Press\nDeloitte: Otpušteni radnici najveća pretnja informacionim sistemima finansijskih institucija\n10. februar 2009. 7. avgust 2017. PC Press\nViše od trećine (36%) vodećih svetskih finansijskih institucija plaši se zloupotrebe pristupa poverljivim podacima od strane otpuštenih radnika, dok je svega 13 odsto zabrinuto zbog eksternih napada na sistem, pokazuje Dilojtovo (Deloitte) “Globalno istraživanje sigurnosti finansijskog sektora” za 2008. godinu. Iako je na globalnom nivou broj kako eksternih tako i internih neovlašćenih pristupa poslednjih 12 meseci u padu, skoro dve trećine ispitanika nije sigurno da će moći da zaštiti svoju organizaciju od internih cyber napada. Čak više od četiri petine učesnika u istraživanju potvrdilo je da je ljudski faktor glavni uzročnik pada sistema, pogotovo u turbulentnim vremenima svetske ekonomske krize kada porast stepena nezaposlenosti i stres usled velikog broja otkaza prouzrokuje neuobičajeno ponašanje radnika.\n“Finansijske institucije vode bitku na dva fronta u svojim naporima da zaštite korisnike”, komentariše Nada Suđić, Partner u sektoru za upravljanje poslovnim rizicima preduzeća. “Sa jedne strane suočavaju se sa povećanom sofisticiranošću i učestalošću upada u sistem i gubljenja korisničkih informacija. Na drugom frontu, opterećeni su rastućim regulatornim očekivanjima ekonomskog okruženja i masovnim otpuštanjima koja stvaraju nepouzdanu radnu snagu i nezadovoljne bivše zaposlene. U ovakvim ekonomskim okolnostima, od presudne je važnosti da finasijske institucije dodatno zaštite svoje podatke i pojačaju sisteme kontrole kako bi smanjile mogućnost potencijalnog pada sigurnosnih sistema.”\nTakođe, rastuća popularnost socijalnih mreža i sve češće korišćenje mobilnih uređaja kao što su USB memorija, MP3 plejeri, i PDA-ovi mogu izazvati dodatno opterećenje interne i eksterne sigurnosti. Više od polovine finansijskih institucija sada ograničava svojim zaposlenima učestvovanje u socijalnim mrežama. Ipak, 90 odsto njih još uvek dozvoljava zaposlenima korišćenje mobilnih uređaja. Takvi uređaji svakako doprinose produktivnosti, ali predstavljaju i veliku mogućnost curenja ili gubljenja podataka, kao i opasnost čuvanja poverljivih informacija na potencijalno nezaštićenim medijumima. Alarmantno je da svega 55 odsto finansijskih institucija ima potpuno razvijen softver za šifrovanje. Dalje, svega 28 odsto ima na raspolaganju softvere za detekciju neovlašćenog pristupa poverljivim podacima. Ipak, dobra vest je da 32 odsto učesnika u istraživanju navodi kako njihove kompanije planiraju razvoj alata za detekciju pretnji u narednih godinu dana.\nSmanjenje troškova, koje je u ovom trenutku imperativ za finasijske institucije, odraziće se i kao pogodno tlo za neovlašćeni pristup informacijama. Iako je 60 odsto ispitanika potvrdilo da su povećani budžeti za održavanje informacione sigurnosti, ta povećanja nisu u skladu sa novim sigurnosnim izazovima. Više od polovine (56%) učesnika u ovom istraživanju kažu da su budžetska ograničenja i /ili manjak resursa osnovna barijera za osiguravanje informacija, dok je prema mišljenju trećine ispitanika, manjak resursa vodeći razlog propadanja projekata informacione sigurnosti. Dodatno,broj ispitanika koji priznaju da ove godine nisu ulagali u informacionu sigurnost, povećao se sa prošlogodišnjih 13 na 15 odsto.\n“Kako finansijske kriza postaje sve dublja organizacije bi mogle da odluče da štede novac na budžeta IT sektora i smanje ulaganja u sigurnosnu infrastrukturu” kaže Nada Suđić, ”ali pred ovakvim iskušenjem ne treba pokleknuti. Smanjenjem ovih troškova, narasle bi slabosti sigurnosnih sistema i povećala se mogućnost zloupotrebe. Sada, više nego ikada ranije, finansijske institucije treba da se fokusiraju i usmeravaju svoje investicije u sigurnost.”\nCelokupno istraživanje možete pronaći na adresi:\nTagovi: Deloitte, Istraživanje, sigurnost podataka\n← Fujitsu Siemens Computers stimuliše upotrebu brze fleš memorije na SSD diskovima\nVlada Srbije, Momčilo Bajagić – Bajaga i Microsoft promovišu kampanju za unapređenje bezbednosti dece na Internetu →


Komersant: EU stavila do znanja Srbiji - neće moći da "sedi na dvije stolice" - BIGportal.ba\n2 Septembra, 2019 2 Septembra, 2019 085\nEU je Srbiji stavila do znanja da će “teško moći da sedi na dve stolice” posle potpisivanja sporazuma o slobodnoj trgovini sa EAEU..\nOvo ocenjuje u tekstu u ponedeljak moskovski dnevnik “Komersant”\n“Time je Brisel stavio do znanja Srbiji da teško da može da sedi na dve stolice”, piše list i dodaje da u Beogradu odgovaraju da do ulaska u EU imaju pravo da potpisuju takve sporazume sa bilo kojim državama.\n“Komersant” podseća da Srbija ipak uskoro treba da se opredeli i usaglasi svoju spoljnju politiku sa EU, uključujući i odnose s Rusijom.\n“Poziv EU Srbiji je novo upozorenje Brisela da je neprihvatljiva politika sedenja na dve stolice u odnosima sa Zapadom i Rusijom, koju pokušava da sprovodi Vučić. Brisel je već više puta podsećao rukovodstvo Srbije ko je njen glavni partner: sa EU ima 60 odsto trgovinske razmene, a sa Rusijom manje od sedam odsto, dok je obim evropskih investicija u Srbiju više puta veći nego ruskih”, navodi dnevnik.\n“Tada će Srbija morati ili da se priključi politici EU prema Rusiji, uključujući i kada je reč o sankcijama, ili će morati da se oprosti sa planovima o evropskoj budućnosti. U tom slučaju pitanje o izlasku iz sporazuma sa Evroazijskom unijom otpada samo po sebi”, zaključuje dnevnik.


Petak, 06 Oktobar 2017 22:45\nPovratnici u Premijer ligu BiH, odbojkašice paljanske „Jahorine“ poražene su u prvom kolu nove odbojkaške 2017/18 sezone od domaćina, vicešampiona, ŽOK „Gacko“ rezultatom 3:0 (25:21, 25:19, 25:17).\nMladi paljanski sastav u ovaj meč je ušao bez previše optimizma, što je ranije potvrdio trener Danilo Tadić za Sarajevo-RS.\nTadić je istakao da je zadovoljan utakmicom, uprkos porazu, ističući da „Jahorinu“ u prva dva kola očekuju teške utakmice, sa iskusnim ekipama, odnosno sa šampionom i vicešampionom BiH, ali da očekuje da će u nastavku sezone doći do poboljšanja igre.\n„Ono što mi je najbitnije jeste da u svaku utakmicu uđemo maksimalno ozbiljno i pružimo dobru igru“, istakao je Tadić za naš portal.\nOn dodaje da neće gubiti nadu i da odbojkašice „Jahorine“ imaju kvalitet da opstanu u elitnom rangu ženske odbojke u BiH, te da će praviti ekipu koja će naredne sezone se boriti za sami vrhu tabele.\nU narednom, 2. kolu Premijer lige BiH, „Jahorina“ dočekuje aktuelnog šampiona BiH, „Jedinstvo“ iz Brčkog, a utakmica se igra u petak 13. septembra u SPC „Peki“.\nPosljednja izmjena Petak, 06 Oktobar 2017 23:04\nViše iz kategorije: « Srbija razočarala u Beču, „popravni“ protiv Gruzije Belgija odnijela tri boda iz Sarajeva »


I Valančijunas istakao kandidaturu za "Shaqtin A Fool" - Sportske.net\nI Valančijunas istakao kandidaturu za "Shaqtin A Fool"\nLitvanski košarkaš nije uspeo nešto što većina igrača na njegovoj poziciji u NBA ligi određuje rutinski.\nJuče smo vam preneli potez hrvatskog internacionalnca Bojana Bogdanovića (više OVDE) koji bi mogao da završi u segmentu emisije "Inside The NBA" američke televizije "TNT" koji se bavi komičnim greškama NBA profesionalaca.\nSinoć je na startu meča sa Memfisom i centar Toronta uspeo da uradi nešto nezamislivo, naročita za košarkaša njegovog kvaliteta i konstitucije.\nNaime, Lauri mu je poslao jedan alej-up pas, lopte jeste možda bila nešto više nego što je trebalo ali je Valančijunas svakako stigao do nje. Ipak, nije uspeo da poentira, već je pogodio tablu tako da lopta nije ni dotakla obruč.\nKada pogledate i Bogdanovićev potez, link ka tom potezu na vrhu teksta, primetićete da su oba došla u uvodnim minutima utakmice. To nas dovodi do zaključka da je koncetracija obojici bila slaba na startu meča, što je nezamislivo za igrače njihovog kalibra, profesionalce u najjačem košarkaškom takmičenju na svetu.\nZa to bi mogao da ih "kazni" Šekil O'Nil, koji će ih najverovatnije uvrstiti u svoj "Shaqtin A Fool" serijal posvećen komičnim situacijama iz NBA lige.\nValančijunasovu "majstoriju" pogledajte u nastavku.


Sednica Štaba za vanredne situacije počela u podne – VAmedia – info portal\nSednica Štaba za vanredne situacije počela u podne\n15/03/2020 15/03/2020 1 коментар на Sednica Štaba za vanredne situacije počela u podne\nU 12 sati će biti održana sednica Štaba za vanredne situacije grada Valjeva, a tema sastanka, kako saznajemo jeste postupanje u vezi korona virusa . U javnosti je za sada objavljena nezvanična informacija da je slučaj korona virusa zabeležen i u našem gradu.\nTek nakon sednice Štaba za vanredne situacije biće u potpunosti poznata situacija u vezi korona virusa u našem gradu, dok nezvanične informacije za sada govore da se radi o jednoj osobi , muškog pola čiji je status zaraženog potvrdjen na Institutu Torlak. Iste informacije svedoče i da su lica koja su bila u kontaktu sa pomenutom osobom pod nadzorom stručnih lica.\nMinistar zdravlja Zlatibor Lončar saopštio je sinoć da je korona virus zabeležen u pet gradova Srbije i to : u Beogradu, Pančevu, Novom Sadu, Kikindi, Nišu, Kragujevcu, Čačku i Zrenjaninu.\n“U Republici Srbiji je do 08 časova 15. marta 2020. godine registrovano ukupno.46 potvrđenih slučajeva COVID 19.Do 08 časova, 15. marta 2020. godine, u nacionalnoj referentnoj laboratoriji Instituta Torlak testirano je ukupno 268 osoba koje su ispunjavale kriterijume definicije slučaja.Od poslednjeg izveštaja, do 8 časova, u Institut Torlak nije pristigao ni jedan uzorak na testiranje.”, navodi se na sajtu ministarstva zdravlja RS.\n*Izbori 2020* SPS : Da gradjani žive sa nama, a ne pored nas\n1 comment on “Sednica Štaba za vanredne situacije počela u podne”\nCreator 15/03/2020 at 13:47\nAko zatreba sednica ce potrajati do duboko u noc, sponzori ce sve to pokriti vrucim pljeskavicama i sokovima za osvezenje ,, ne daj Boze da neko ode gladan ….\nVrlo izvestan policijski čas za ceo vikend-U Valjevu 86 potvrdjenih slučajeva\nZavod za javno zdravlje počinje sutra sa radom\nPoljoprivredni proizvodjači oformili online pijacu u Valjevu\nKategorije Изабери категорију Drustvo (2.221) Grad (4.397) Hronika (64) Naslovne vesti (1.949) O nama (3) Politika (1.273) PR objave (55) Sport (1.105) Uncategorized (84)


Parlamentarni izbori, 9. avg – SDP, SD, Crno na bijelo\nAutor:\t- 09.08.2020, 10:29 IZBORI 2020\nCrno na bijelo: Sin ubijene novinarke potvrdio navode Abazovića, istraga vodi do Đukanovića i Gvozdenovića\nPovodom novih natpisa koji su se jutros pojavili u crnogorskim medijima, vezanih za aferu Možura, reagovali su iz koalicije “Crno na bijelo”, okupljene oko istoimene platforme. Oni ukazuju da se svakim danom potvrđuju navodi koje su iznijeli na dvije press konfenrencije, kada su optužili vrh državne vlasti da je direktno uključen u koruptivne radnje koje su se desile kroz taj projekat, te pokazali ugovore kako su firme sa Sejšela i iz Dubaia preuzele posao u Crnoj Gori.\n“Možura je trenutno jedna od najvećih korupcionaških afera koja trese EU. Jedino kroz opsežnu međunarodnu istragu možemo doći do istine. U ovoj prevari, koju plaćaju građani Crne Gore kroz račune za struju, umreženi su brojni funkcioneri iz više država. Međutim, ono što je definitivno omogućilo takvu brutalnu korupciju je odluka Vlade Crne Gore da ustupi stotinu miliona eura subvencija vlasnicima projekta. Bez toga, Možura nikoga ne bi ni interesovala”, objasnili su u koaliciji Crno na bijelo.\nPredsjednik URA Dritan Abazović ranije je saopštio da je ubistvo novinarke sa Malte Dafni Karuane Galicije “direktno povezano sa aferom Možura, te da su građani kroz račune za struju platili korupciju, a vjerovatno i njeno ubistvo, šta je izazvalo burnu reakciju Ministarstva ekonomije”. “Danas smo imali priliku da čujemo od sina ubijene novinarke, da je ona istraživala poslovne veze Đukanovića i bivšeg premijera Malte. Pitamo javno ministarku Sekulić da kaže da li su istinite tvrdnje sina ubijene novinarke ili kao što je to ranije Ministarstvo ekonomije pripisalo nama, čak i on ‘manipuliše’ sa smrću svoje majke”, ukazuju u koaliciji Crno na bijelo.\nOni su ponovo pozvali ministarku Sekulić da podnese ostavku, jer je njeno ministarstvo svjesno sakrilo firme koje su uključene u ovaj korupcionaški projekat, a glavnog Specijalnog tužioca (SDT) da se konačno pomakne sa mjesta i počne istragu koja po svemu sudeći vodi do Đukanovića, ali i Branimira Gvozdenovića.\n“Đukanović je, dok je bio premijer Crne Gore, ugovarao ovaj po građane izuzetno štetni posao, a upravo Gvozdenović ga je tehnički realizovao. Bilo bi dobro da Gvozdenović objasni zbog čega je u periodu pripremanja projekta na desetine puta putovao u Maltu i kako je moguće da ovaj projekat od koga građani imaju samo štete, zasluživao toliko njegove pažnje. Više je nego indikativno to da je sin ubijene novinarke doveo u vezu banke Petrosa Statisa koji u Crnoj Gori kontroliše dio medijske scene koja upravo brani lik i djelo Đukanovića i opravdava njegove korupcionaške poduhvate. Ovi detalji su svakako nedostajali u sklapanju kompletnog mozaika”, objašnjavaju u koaliciji Crno na bijelo.\nIz ove koalicije navode da će i dalje aktivno pratiti dešavanja oko Možure i da će uz pomoć međunarodnih partnera u Evropskom parlamentu učiniti sve da se istina o korupciji u ovom projetku istraži do kraja.\nSD: Rast podrške Socijaldemokratama mnogima trn u oku\nBilbordi Socijaldemokrata u Glavnom gradu oštećeni su od strane nepoznatih počinilaca. Tom prilikom javnosti šaljemo sljedeću poruku:\nKao što smo već izjavili, svi udari na nas, pojačani pred izbore, i razna spinovanja javnosti su samo potvrda da je naš rast nezaustavljiv, da istinska socijaldemokratija živi u svakom kutku građanske, antifašističke i sekularne Crne Gore i da je iz dana u dan sve jača i odlučnija da vodi ovo društvo u evropsku porodicu država i bude u funkciji postizanja boljeg i kvalitetnijeg života svakog pojedinca u našoj državi.\nOvakvi agresivni ispadi jesu pokazatelj nečije slabosti, ali bez obzira na to, žalimo što im svjedočimo.\nMi, nikad motivisaniji, nastavljamo dosljednu borbu za očuvanje izvorne socijaldemokratske ideje u Crnoj Gori uvjereni da će 30. avgusta građani dati najbolji odgovor svima onima koji se (ne)časno bave Socijaldemokratama.\nNikola Đurašković, kandidat za poslanika na listi “SDP – JAKA CRNA GORA”:\nSDP snažno osuđuje novi pokušaj afirmacije fašizma i četništva tokom skupa četničkog pokreta u mjestu Gornje Zaostro i poziva nadležne državne organe da, ovim povodom, hitno preduzmu aktivnosti iz svoje nadležnosti.\nČetništvo je davno pobijeđeno u Crnoj Gori, pa njegovim povampirenim ostacima nije mjesto u građanskoj, evropskoj, JAKOJ CRNOJ GORI. SDP se svojim tridesetogodišnjim trajanjem svim srcem borio za građansku, evropsku i evroatlantsku Crnu Goru čija je ključna vertikala antifašizam.\nSa posebnim pijetetom njegujući dostignuća narodnooslobodilačke borbe snažno smo istrajavali na odbrani antifašizma u Crnoj Gori kao njenoj univerzalnoj vrijednosti. Branili smo i branimo tekovine antifašističke partizanske borbe ali i snažno afirmisali antifašizam devedesetih godina smatrajući to našom neprikosnovenom obavezom.\nZato nikome nećemo dozvoliti ni danas da nas vraća u prošlost i da pokušava da reanimira propale i anticivilizacijske politike i ideologije.\nJaka Crna Gora može biti samo na konceptu antifašizma,građanske države,snaženja državotvorne politike i prozapadnog kursa.\nSDP SD Crno na bijelo\n31.08.2020, 11:31 0\nRezultati parlamentarnih izbora na nivou Bara i Crne Gore, na osnovu 100% obrađenih listića\n30.08.2020, 23:49 0\nCEMI: Opozicija odnijela pobjedu na parlamentarnim izborima\n30.08.2020, 07:06 0\nIZBORI, 30. AVGUST 2020.


Krkobabić: Stvaramo uslove da ljudi žele da ostanu na selu - POLJOPRIVREDNIK specijalizovani list za selo\nKrkobabić: Stvaramo uslove da ljudi žele da ostanu na selu\nDatum kreiranja ponedeljak, 27 decembar 2021 16:14\nNa skupu Ministarstva za brigu o selu koji je danas upriličen u Palati Srbija predstavljeni su rezultati rada Ministarstva u 2021. godini. Ministar Milan Krkobabić istakao je neophodnost nove teritorijalne organizacije Republike Srbije koja u fokusu treba da ima lokalnu zajednicu i njeno zakonom utvrđeno neprikosnoveno pravo da seoske opštine samostalno dogovaraju, planiraju i odlučuju i da mogu da računaju na sopstvena izvorna sredstva i na transfer odgovarajućih sredstava iz Republike.\n-Samo tako će ljudi biti zadovoljni, rešavaće svoje probleme i tu će hteti da ostanu, izjavio je Krkobabić.\nAkademik Dragan Škorić, predsednik Akademijskog odbora za selo SANU i kopredsednik Nacionalnog tima za preporod sela Srbije izjavio je da akademici, naučni radnici i profesori fakulteta treba da svojim radom doprinesu boljem životu u selima Srbije, a tako i samom napretku Srbije.\nProgram koji se najduže sprovodi, već petu godinu,Program podrške razvoju zadrugarstva u Srbiji dodelom bespovratnih sredstava za unapređenje poslovanja zadruga ove godine jepredviđao 500 miliona dinara, 15 miliona dinara po prijavi za stare i 7,5 miliona dinara za nove zadruge, pa je 57 zadruga dobilo je sredstva za unapređenje svog poslovanja.\nZa Program dodele bespovratnih sredstava za organizaciju manifestacije „Miholjski susreti sela“ izdvojeno je30,5 miliona dinara (500 hiljada dinara bio je maksimalan iznos po prijavi) i 68 jedinica lokalnih samouprava dobilo je sredstva za održavanje ove manifestacije u svojim selima. U najrazličitijim disciplinama takmičilo se i družilo 961 selo, a 100.000 učesnika i posetilaca ove manifestacije podržalo je negovanje kulture i tradicije, doprinelo obogaćenju društvenog i sportskog života u selima širom Srbije.


Ukupna godišnja premija na našem tržištu je oko 800 miliona evra. Povećanje od tri puta bi značilo da su prihodi od premija 2,4 milijarde evra. Puno vremena će proći do tih iznosa, ali očekujem da će građani sve više shvatati neophodnost osiguranja, izjavio je za “Danas” Dragan Filipović, predsednik Izvršnog odbora “Đenerali osiguranja”.\nU razvijenijim zemljama kada dođe do poplava, preko 80 odsto šteta plate osiguravajuća društva. U Srbiji su posle velikih poplava pre četiri godine samo tri odsto šteta platila osiguranja, a sve ostalo je izmireno iz donacija, budžeta itd. Imali smo i manje poplave 2016. godine i obuhvat osiguranika bio je samo dva-tri odsto veći nego dve godine pre toga.\nNeke zemlje poput Rumunije i Turske su uvele obaveznost osiguranja od elementarnih nepogoda, suše, poplava i zemljotresa i time vremenom podigle svest o neophodnosti osiguranja. Nakon određenog perioda, obaveznost je ukinuta, ali je zadržan visok procentualni nivo građana koji su nastavili da se osiguravaju. Recimo poljoprivreda je podložna uticaju klime, svake godine imamo probleme sa gradom, a svega 10 odsto poljoprivrednika je pod osiguranjem.\n“Ipak, očekujem dalji blagi rast tržišta osiguranja. Za neki ozbiljniji rast neophodno je vreme i ispunjenje dva bitna faktora, a to su rast standarda naših građana i povećanje svesti o potrebi i neophodnosti osiguranja”, zaključio je Filipović.\nNove osnovice osiguranja za građane koji sami uplaćuju doprinos za penzije\nTriglav osiguranje razmatra preuzimanje Alte